ΜΟΔΙΠ - Αριστοτέλειο Πανεπιστήμιο Θεσσαλονίκης | Αντικοινοβουλευτισμός, Δικτατορίες και Άκρα Δεξιά\nΑντικοινοβουλευτισμός, Δικτατορίες και Άκρα Δεξιά\nΤίτλος Αντικοινοβουλευτισμός, Δικτατορίες και Άκρα Δεξιά / Anti-Parliamentarianism and Dictatorships in Greece\nΕγγεγραμμένοι φοιτητές: 218\nΤίτλος Αντικοινοβουλευτισμός, Δικτατορίες και Άκρα Δεξιά\ne-Οδηγός Σπουδών https://qa.auth.gr/el/class/1/600145439\nΣτόχος του μαθήματος είναι να γνωρίσουν οι φοιτητές και οι φοιτήτριες την έννοια και την ιστορια του φασισμού και της συντηρητικής, φιλελεύθερης και φασιστικής άκρας δεξιάς.\nΤο μάθημα καλύπτει την ιστορία των ιδεών της πολιτικής αντίδρασης στην Ευρώπη τον καιρό που κύλησε από τη Γαλλική Επανάσταση ως τις ημέρες μας, με έμφαση αφενός στην ελληνική πολιτική ιστορία του πρώτου μισού του εικοστού αιώνα και αφετέρου στις ημέρες μας. Εξετάζει αυτά τα ζητήματα σε συνάρτηση με τα κοινωνικά και διανοητικά τους συμφραζόμενα, κι επίσης επιδιώκοντας μια συγκριτική οπτική, η οποία να διακρίνει τις παράλληλες εξελίξεις στις διάφορες ευρωπαϊκές χώρες. Κομβικά σημεία της ιστορίας που εξετάζουμε εδώ είναι, διεθνώς, οι έννοιες και η ιστορία της αντεπανάστασης, του φασισμού και της άκρας δεξιάς. Επίσης, στο ελληνικό πλαίσιο, η εξάπλωση των αντικοινοβουλευτικών οργανώσεων και ιδεολογικών ρευμάτων γύρω στα 1900, η καταλυτική επίδραση του σύγχρονου τύπου πολέμου στην πολιτική συνείδηση μεταξύ του 1912 και του 1922, οι κοινωνικές εντάσεις που προκλήθηκαν από το αγροτικό ζήτημα και τη Μικρασιατική Καταστροφή, η στρατοκρατική παλίρροια του Μεσοπολέμου που κορυφώθηκε στην κονδυλική και τη μεταξική δικτατορία, η ανάπτυξη φασιστικών τάσεων μεταξύ του πλέγματος εξουσίας και των αστών, και η δημιουργία μαζικών φασιστικών κινημάτων τη δεκαετία του 1940, που δρούσαν σε συνεργεία με φιλελεύθερες και συντηρητικές ελίτ. Στην πορεία του μαθήματος θα διατρέξουμε πολλές πρωτογενείς και δευτερογενείς πηγές της πολιτικής και διανοητικής ιστορίας εκείνων των χρόνων, στις οποίες αποτυπώθηκαν οι κυμαινόμενες σχέσεις μεταξύ φιλελευθερισμού, συντηρητισμού και φασισμού.\nΆκρα δεξιά, φασισμός, ναζισμός, αντεπανάσταση, καπιταλιστικός τρόπος παραγωγής, καπιταλιστικό παγκόσμιο σύστημα, πατριαρχία, μισογυνική κουλτούρα, ρατσισμός, εθνικισμός, ιμπεριαλισμός, δουλεία, αντισημιτισμός, αντιρομανισμός, Παλινόρθωση, Λευκή Τρομοκρατία, γενοκτονίες, αποικιοκρατία, οριενταλισμός, κοινωνικός δαρβινισμός, αντισημιτισμός, αντιρομανισμός, Εθνικός Διχασμός, αγροτική μεταρρύθμιση, δικτατορία, πρόσφυγες, μαζικά κινήματα\n1. Γενική εισαγωγή στο μάθημα. Το πλαίσιο του φαινομένου και οι βασικές εξηγητικές έννοιες. Άκρα δεξιά, φασισμός, ναζισμός, αντεπανάσταση, πατριαρχία και μισογυνική κουλτούρα, ρατσισμός, αντισημιτισμός, αντιρομανισμός, εθνικισμός, ιμπεριαλισμός, δουλεία, καπιταλιστικός τρόπος παραγωγής, καπιταλιστικό σύστημα. 2. Οι καταβολές της ευρωπαϊκής άκρας δεξιάς τον δεκατο ένατο αιώνα. Γαλλική Επανάσταση και αντεπανάσταση. Παλινόρθωση και Λευκή Τρομοκρατία. Γενοκτονίες, αποικιοκρατία και ιμπεριαλισμός. Θρησκεία και επιστήμη. Οριενταλισμός, ρατσισμός, αντισημιτισμός, αντιρομανισμός, και κοινωνικός δαρβινισμός. 3. Ιστοριογραφικές και πολιτικές προσεγγίσεις του φασισμού. Μαρξιστικές σχολές, ανθρωπολογία, ψυχολογία, πολιτισμικές σπουδές, κοινωνιολογία, πολιτική επιστήμη, ιστορία. Στάνλεϋ Πέην, Ζεβ Στερνέλ, Τζωρτζ Μος, Τιμ Μέησον, Ρότζερ Ήτγουελ, Ρότζερ Γκρίφφιν, Εμίλ Νόλτε, Εμίλιο Τζεντίλε. 4. Aνατομία του φασισμού: η θεώρηση του Ρόμπερτ Πάξτον. 5. Aνατομία του φασισμού: οι μαρξιστικές θεωρήσεις. 6. Η διανοητική προϊστορία του φασισμού στις ευρωπαϊκές χώρες. Αντεπανάσταση, αντισημιτισμός, δικαιολογήσεις του ιμπεριαλισμού, καθολικισμός, προτεσταντισμός και ορθοδοξία, οριενταλισμός, ρατσισμός, αντισημιτισμός, αντιρομανισμός, κοινωνικός δαρβινισμός. 7. Η γέννηση των φασιστικών κινημάτων γύρω στον Α Παγκόσμιο Πόλεμο. Ο φασισμός διεκδικεί την εξουσία. Συντηρητικοί, φιλελεύθεροι, και φασίστες. 8. Καταβολές και μορφές της άκρας δεξιάς στην προπολεμική και τη μεσοπολεμική Ελλάδα. Τα πέντε ρεύματα της ακροδεξιάς. Ίωνας Δραγούμης. Εθνικός Διχασμός, αγροτικό και προσφυγικό ζήτημα. Μεσοπολεμικές δικτατορίες. Τοπικά μαζικά κινήματα. 9. Ο φασισμός συντρίβεται στον Β’ Παγκόσμιο Πόλεμο. Μεταπολεμική οικονομική άνθηση, κορπορατισμός και περιθωριοποίηση της άκρας δεξιάς. Άκρα δεξιά και φασισμός στην Κατοχή και στον Εμφύλιο. 10. Άκρα δεξιά και φασισμός στη μεταπολεμική Ελλάδα, 1950-2010. 11. Η αναβίωση του φασισμού και του αντιφασισμού στην Ευρώπη, 1970-2010. Τομές και συνέχειες μεταξύ Νέας Τάξης και Ευρωπαϊκής Ένωσης. 12. Φιλελεύθερη, συντηρητική και φασιστική άκρα δεξιά στο πλαίσιο της τερματικής κρίσης του καπιταλισμού. 13. Ανακεφαλαίωση, συνολική συζήτηση. Εκτός διδακτικών ωρών, προβολή ταινών σχετικών με τον φασισμό.\nΒαθμολογεί ο διδάσκων, ο οποίος οργανώνει κατά την κρίση του γραπτές εξετάσεις. Η βαθµολογία σε κάθε µάθηµα ακολουθεί την κλίµακα των ακέραιων αριθµών από ένα (1) έως δέκα (10). Βάση επιτυχίας είναι ο αριθµός πέντε (5). Σύµφωνα µε το Ν. 3549/2007 και µε την επιφύλαξη των διατάξεων του άρθρου 27 του Ν. 1404/1983, κάθε µάθηµα εξετάζεται στο τέλος του εξαµήνου στο οποίο διδάχθηκε και επιπλέον στην εξεταστική περίοδο του Σεπτεµβρίου. Η βαθμολογία προκύπτει από τις γραπτές απαντήσεις των φοιτητών και των φοιτητριών σε δυο ερωτήσεις, χωρίς δικαίωμα επιλογής. Οι απαντήσεις πρώτα πρέπει να σχεδιάζονται σε πρόχειρο κι έπειτα να καθαρογράφονται με λογική δομή, αρθρωμένη επιχειρηματολογία και προσεγμένο ύφος. Πρεπει να συνδυάζουν στοιχεία απ' όλη την ύλη που αφομοιώθηκε, τις παραδόσεις του μαθήματός μας, αλλά και τις εγκύκλιες γνώσεις των φοιτητών και των φοιτητριών. Πρέπει να δείχνουν ότι μελετήθηκαν κριτικά και σε βάθος τα ζητήματα που εξετάστηκαν στο μάθημα, κι επίσης ν' αποφεύγουν τη χρήση κλισέ και στερεότυπων εκφράσεων, ή παντός καιρού γενικοτήτων, καθώς και την ασυνάρτητη σύνταξη και τις εκτός θέματος παρεκβάσεις. Η πολυλογία είναι μείον, η ευγλωττία συν. Tα κείμενα που παίρνουν άριστα διαπνέονται από κριτικό πνεύμα και χαρακτηρίζονται από λιτό και σαφές ύφος. Mε τη βάση βαθμολογούνται τα γραπτά που μαρτυρούν απλώς στοιχειώδη πραγματολογική γνώση του αντικειμένου και κριτική διάθεση. Απορρίπτονται τα γραπτά που δεν δείχνουν να προηγήθηκε επιμελής μελέτη της εξεταστέας ύλης. Ειδικα για το τρεχον εξαμηνο, θετω υποψη των φοιτητριών και φοιτητών τις απόψεις μου για τον τρόπο οργάνωσης των εξετάσεων όπως αυτές δημοσιεύτηκαν στην εφημερίδα Πελοπόννησος, στο φύλλο της 25ης Ιουνίου 2020. Ακατόρθωτες οι αδιάβλητες τηλεξετάσεις Ηταν απροκάλυπτη ταπείνωση για το Πανεπιστήμιο και για όλους τους πανεπιστημιακούς δασκάλους η απόφαση ν' ανατεθεί η δήθεν επιμόρφωση των επιστημόνων σε αγνώστου ταυτότητος ιδιωτικούς κερδοσκοπικούς φορείς. Σκάνδαλο με ντροπιαστική, αλλ' όχι απρόβλεπτη, κατάληξη τούς Σκόιλ Ελικικού. Η σιωπή μας όταν δεχτήκαμε αυτό τον κόλαφο δεν συγκρίνεται βεβαίως με τον όρκο πίστης των ιταλών πανεπιστημιακών στον φασισμό, το 1931, αλλά δείχνει στην ίδια κατεύθυνση. Το κύρος του Πανεπιστημίου εδράζεται στο κύρος της έρευνας και των πτυχίων του. Επειτα από σχεδόν έναν αιώνα προσπαθειών που έφεραν το Αριστοτέλειο σε αξιοζήλευτη θέση μεταξύ των πανεπιστημίων της Ευρώπης και όλου του κόσμου, εμείς σήμερα καλούμαστε ν' απαξιώσουμε την εξέταση των γνώσεων που προσφέρουμε. Επομένως τις ίδιες τις γνώσεις. Επομένως τον πανεπιστημιακό θεσμό και το ίδιο μας το λειτούργημα. Το να είναι σωστές οι εξετάσεις αφορά καταρχάς τα πρόσωπα που διδάσκουν και διδάσκονται, αλλά όχι μόνον αυτά. Εξετάσεις αμερόληπτες και αδιάβλητες σημαίνει να έχουν δυνατότητα συμμετοχής όλα τα εξεταζόμενα πρόσωπα, επί ίσοις όροις, και να μπορεί το Πανεπιστήμιο να ελέγχει τις δεξιότητες και γνώσεις που αποκτήθηκαν, ώστε υπεύθυνα να βεβαιώνει τα πορίσματά του. Δεν βλέπω πώς οι τηλεξετάσεις, ιδίως με τον τρόπο που τώρα διεξάγονται, ανταποκρίνονται σ' αυτή την απαίτηση. Δεν υφίσταται αμερόληπτη εξέταση όταν δεν έχουν πρακτική δυνατότητα ισότιμης συμμετοχής όλα τα πρόσωπα που δικαιούνται να εξεταστούν, επειδή τυχαίνει να στερούνται σύνδεση στο διαδίκτυο, τεχνικό εξοπλισμό, κατάλληλο χώρο κλπ. Η πολιτεία και το Πανεπιστήμιο, αν θέλουν να κάνουν εξετάσεις, οφείλουν αυτά να τα εξασφαλίζουν. Είναι ακατανόητο πώς ζητούν να διεξαχθούν τηλεξετάσεις ενώ άγνωστος αριθμός φοιτητριών και φοιτητών στερείται τ' απαραίτητα τεχνικά μέσα, και πρώτα πρώτα υπολογιστές και πρόσβαση στο διαδίκτυο υπό ικανοποιητικές συνθήκες. Είναι γελοίο να μιλούμε για εξετάσεις αν βεβαιώνουμε πράγματα τα οποία αδυνατούμε να διαπιστώσουμε. Μόνο καταχρηστικά μπορεί να ονομαστεί εξέταση μια διαδικασία όπου την ταυτοπροσωπία και ορθή διεξαγωγή δεν βεβαιώνουν τα πρόσωπα που εξετάζουν αλλά τα εξεταζόμενα. Αν το εξεταζόμενο πρόσωπο μπορεί έγκυρα να βεβαιώσει ότι είναι το ίδιο που δηλώνεται, και ότι έχει την ευγενή καλοσύνη να μην «κλέβει», άλλο τόσο έγκυρα μπορεί να βεβαιώσει ότι μελέτησε όσες ώρες προβλέπεται και ότι πρέπει να βαθμολογηθεί με άριστα. Δεν έχει λογική να δεχτούμε τον έναν από αυτούς τους ισχυρισμούς και όχι τον άλλο. Αν έστω και μια φορά οι εξετάσεις γίνουν με τρόπο που δεν εξασφαλίζει τον σύννομο, έγκυρο, αμερόληπτο και αδιάβλητο χαρακτήρα τους, τότε δημιουργείται καταστροφικό προηγούμενο. Δεν είναι απλώς ότι αυτοακυρωνόμαστε και γινόμαστε επαγγελματικό στρώμα ολοένα πιο περιττό, αύριο και αναλώσιμο. Δίνουμε πρόσχημα που θ' αξιοποιήσουν οι ανταγωνιστές, ακριβέστερα εχθροί, του δημοσίου πανεπιστήμιου, για να στήσουν ιδιωτικά ψευτοπανεπιστήμια που έπειτα από ψευτοεξετάσεις θα δίνουν ψευτοπτυχία, αφού βεβαίως θα έχουν πρώτα εισπράξει χρήματα αληθινά... Οι ίδιοι εχθροί του δημόσιου πανεπιστημίου οι οποίοι τώρα μας σπρώχνουν να κάνουμε εξετάσεις που δεν είναι εξετάσεις, αύριο θα μας λοιδωρούν και θα μας εγκαλούν, και μάλιστα βάσιμα. Παραγγέλλοντας άλλη μια ψευδώνυμη «αξιολόγηση», θα διαπιστώσουν ότι δεν διεξαγάγαμε τις εξετάσεις όπως έπρεπε. Και με βάση αυτήν θα περικόψουν ακόμη περισσότερο τους πόρους μας, ώστε να μπορούν ευκολότερα να μας ανταγωνίζονται τα ιδιωτικά ψευτοπανεπιστήμια που οι ίδιοι προωθούν. Τι θ' απαντάμε τότε; Τα μαθήματα που διδάσκω δεν μπορούν να εξεταστούν με τα λεγόμενα «κουίζ», υποπτεύομαι μάλιστα πως λίγα πανεπιστημιακού επιπέδου μαθήματα μπορούν. Η απαλλακτική εργασία συνιστά έγκυρο τρόπο εξέτασης μόνο στο μέτρο που αποκλείεται η λογοκλοπή, πράγμα που προϋποθέτει πιστοποιημένα από ειδικούς τεχνικά μέσα ελέγχου της. Προφορικές εξετάσεις μπορούν να πραγματοποιηθούν μόνον ολιγάριθμες, αφού είναι αμφίβολης εγκυρότητας αν διαρκούν λιγότερο του εικοσαλέπτου. Τέλος είναι αποδείξιμα ακατόρθωτο να εξασφαλιστούν αδιάβλητες τηλεξετάσεις, πέρα από τα ουσιώδη νομικά προβλήματα που επίσης εγείρουν. Θα είναι κρίμα αύριο ψευτοαπόφοιτοι ιδιωτικών ψευτοπανεπιστημίων να παραγκωνίζουν στην αγορά εργασίας τους αληθινούς απόφοιτους αληθινών πανεπιστημίων επειδή πλήρωσαν για ν' αποκτήσουν κάποιο ψευτοπτυχίο μετά από ψευτοεξετάσεις. Με κανέναν τρόπο δεν πρέπει να συνεργήσουμε σε μια τέτοια καταστροφή. Ας μην αφήσουμε να σπιλώσει τ' όνομά μας άλλη μια σύγχρονη trahison des clercs.


ΛΕΩΝ ΗΜΕΡΗΣΙΟ ΩΡΟΣΚΟΠΙΟ 13-5-2017\nΑρχική σελίδα Ωροσκόπιο Ημερήσιο Ωροσκόπιο Λέων Ημερήσιο Ωροσκόπιο 13-5-2017\n<p>Η διάθεσή σας είναι ισχυρή, η προσωπική ακεραιότητα σας βουίζει - είναι σαν να είστε αγωγός για όλη την καλή ενέργεια που πρέπει να προσφέρει το σύμπαν. Σε κάθε κρίση που μπορεί να προκύψει σήμερα, είστε βέβαιοι ότι είστε ο πρώτος διανομέας. Το ίδιο ισχύει και για τις κοινωνικές εκδηλώσεις, επειδή είστε τόσο διασκεδαστικοί όσο είστε για γενναίες καταστάσεις. Δεν είναι περίεργο ότι άλλοι άνθρωποι σας βλέπουν ως ήρωα. Μπορείτε να παίξετε στο πλήθος, τουλάχιστον σήμερα. Αξίζει να στρέψετε τα βλέμματα επάνω σας.\nΓνωρίζετε τι μπορείτε να κάνετε όταν βάζετε το μυαλό σας και την πλάτη σας σε ένα σχέδιο, έτσι δεν είναι; Αν όχι, είστε έτοιμοι να μάθετε....\nΛέων Ημερήσιο Ωροσκόπιο 12-11-2015\nΘα είστε αρκετά διαλλακτικοί και θα μπορείτε να συνεργαστείτε ομαλά με άτομα της εμπιστοσύνης σας και να προωθήσετε κάποιες πρωτοπόρες...\nΑιγόκερως Ημερήσιο Ωροσκόπιο 4-9-2014\nΕκμεταλλευτείτε αυτό το διάστημα για να ξεκινήσετε ένα δημιουργικό εσωτερικό ψάξιμο με τον εαυτό σας, προκειμένου να βάλετε σε τάξη...


Να ταξιδεύεις με ανθρώπους που γουστάρεις τις συζητήσεις σας - Radio 0211 | Radio 0211\nΠοιος δεν αγαπάει τα ταξίδια; Ποιος δεν τα ονειρεύεται; Ποιος δεν τα σχεδιάζει μήνες; Ποιος δεν τα περιμένει μια ζωή; Μεγάλη υπόθεση τα ταξίδια. Έχεις για λίγο την ψευδαίσθηση πως μπορείς να ξεφύγεις από ό,τι σε κυνηγάει, από ό,τι σε τρώει.\nΚαταλαβαίνεις το πόσο μικρός είσαι και για πρώτη φορά δε σε πειράζει. Τα ταξίδια σου επιτρέπουν να χαθείς. Είναι ελευθερία. Είναι έρωτας. Έρωτας για εκείνα τα μέρη που σε κράτησαν για λίγο στην αγκαλιά τους, έρωτας για τις πόλεις εκείνες τις πανέμορφες που σου χαμογέλασαν.\nΜεγαλύτερη υπόθεση, όμως, απ’ το ίδιο το ταξίδι είναι το με ποιον επιλέγεις να το κάνεις. Γιατί τα ταξίδια μας έχουν πρόσωπο. Δεν έχει σημασία ο προορισμός, μόνο η παρέα. Γιατί με καλή παρέα, ακόμα και στην κόλαση, καλά περνάς.\nΠρέπει να ταξιδεύεις με κάποιον που μαζί του δε βαριέσαι ποτέ. Πρέπει να είναι κάποιος που θέλεις ν’ ανακαλύψετε τον κόσμο παρέα. Που γουστάρεις να φτιάχνεις αναμνήσεις μαζί του. Κάποιος που αν σου δώσει το χέρι του, μπορεί να σε πάει πιο μακριά από ένα αεροπλάνο.\nΓιατί τα ταξίδια είναι δύο ειδών. Είναι αυτά που ακολουθούν το γνωστό τυπικό. Μια βαλίτσα στα ένα χέρι κι ένα εισιτήριο στο άλλο. Είναι εκείνα που μπαίνεις στο πρώτο τρένο ή καράβι κι εξαφανίζεσαι. Αυτά τα ταξίδια γίνονται με το σώμα. Υπάρχουν, όμως, και τ’ άλλα. Εκείνα τα ταξίδια που γίνονται με την ψυχή. Που έχουν την τάση να σταματούν τον χρόνο. Είναι στιγμές, είναι μεθύσια και ξημερώματα, είναι μουσικές και μυρωδιές. Είναι οι άνθρωποί μας. Μπορεί να μην κρατάς κάποιον χάρτη, αλλά έχεις μια ανάσα να σου γρατζουνάει το λαιμό και να σου δείχνει τον δρόμο.\nΥπάρχουν ταξίδια που κάνεις με το σώμα και ταξίδια που κάνεις με την ψυχή. Δεν ξέρω ποια διαρκούν περισσότερο, ποια σε χαράζουν πιο βαθιά. Ξέρω, όμως, πως σχεδόν ποτέ δεν ταξιδεύεις μόνος. Είτε έχεις μια παρουσία να σου κρατάει το χέρι, είτε μια απουσία να γδέρνει το μέσα σου.\nΌπως και ‘χει, εσύ να διαλέγεις πάντα να ταξιδεύεις μ’ αυτούς που αγαπάς. Με ανθρώπους που πάντα θα βρίσκεις κάτι να τους πεις, λίγες λέξεις ή μια σιωπή να τους χαρίσεις, είτε στέκονται δίπλα σου, είτε τους κουβαλάς μέσα σου. Να ταξιδεύεις μ’ αυτούς που μοιράζεστε την ίδια τρέλα.\nΑλλά το πιο σημαντικό, είναι να κάνεις τα ταξίδια σου μ’ εκείνους που πρώτα ταξιδεύουν το είναι σου. Γιατί, μάτια μου, και στην άκρη του κόσμου να σε πάει ο άλλος αν δεν ταξιδεύει το μέσα σου, όσα χιλιόμετρα κι αν κάνετε πάντα θα μοιάζουν εκατοστά.\nΈκανα πολλά ταξίδια στη ζωή μου. Έκανα χιλιόμετρα έχοντας στο πλάι μου πρόσωπα αγαπημένα. Ερωτεύτηκα πολλές και βούτηξα σε ακόμη περισσότερες θάλασσες. Τα καλύτερα ταξίδια, όμως, τα έκανα κάτι ώρες περίεργες, περασμένες, έναν χειμώνα βαρύ. Τα δικά μου καλύτερα ταξίδια ήταν μέσα σ’ ένα ζευγάρι μάτια.\nΚαλά τα αεροπλάνα, τα τρένα, τα πλοία. Καλές οι θάλασσες κι οι ωκεανοί. Απλά σε παρακαλώ μην πεθάνεις προτού δοκιμάσεις την μαγεία του να ταξιδεύεις μέσα σε κάποιον άλλον άνθρωπο.\nΕπιστροφή στο πατρικό\tΣτα πόσα «άσπρο πάτο!» ξεχνάς;


Teachers e-Panda newsletter, Απρίλιος 2013\nΤεύχος 35, Απρίλιος 2013\nSustainable childhood | Το Πάντα διαβάζει | Το Παντα ανησυχεί | Το Πάντα εμπνέεται | Ένα Πάντα στη βιβλιοθήκη | Το Πάντα δεν τρώει junk food | Μια παραλία από γυαλί | Ζωή στην γυάλα | Το Πάντα πάει πλανητάριο | Η φωτογραφία του μήνα\nSustainable childhood ή τα αυτονόητα για ένα σχολείο με νόημα!\nΕντυπωσιαστήκαμε από τον όρο sustainable childhood. Έχουμε κάνει την αειφορία μαϊντανό παντού; Κι όμως, το βιντεάκι που θα παρακολουθήσετε εδώ περιγράφει τι εννοεί «ο ποιητής» με τον όρο αυτό. Πρόκειται για ένα σχολείο που το σχεδιάζουν οι ίδιοι οι μαθητές. Δείτε αγόρια και κορίτσια της δευτεροβάθμιας εκπαίδευσης να αναλαμβάνουν το σχεδιασμό του μαθήματός τους. Θέτουν μόνοι τους ερευνητικούς στόχους. Πώς λειτουργούσε ο μηχανισμός των Αντικηθύρων; Το λογοτεχνικό έργο του Τολστόι…αυτά μας ενδιαφέρουν αυτά θέλουμε να ερευνήσουμε. Υπό την καθοδήγηση εκπαιδευτικών, βεβαίως, οργανώνουν την έρευνά τους και χαίρονται το μάθημά τους. Δείτε τα πρόσωπά τους. Εκφράζουν σοβαρότητα αλλά και ενθουσιασμό. Αυθορμητισμό αλλά και ικανότητα αυτοπειθαρχίας. Γιατί η ελευθερία θέλει μεγάλη πειθαρχία. Ακούστε τη διευθύντρια του σχολείου που ρίσκαρε, που έκανε αυτό το πείραμα, που εμπιστεύτηκε τα παιδιά.\nΣτα δικά μας τώρα, έρευνα που έγινε στο Βαρβάκειο Πειραματικό Σχολείο έδειξε ότι οι μαθητές ονειρεύονται ένα σχολείο που\nι. να αντιμετωπίζει θετικά τη "διαφορετικότητα" (2,2%)\nΤα παιδιά μπορεί να μην ξέρουν τον όρο sustainable childhood αλλά τον περιγράφουν μια χαρά! Εμείς δεν έχουμε παρά να τα εμπιστευτούμε. Όλοι βλέπουμε τι κάνουν οι μαθητές όταν τους αφήσουμε "πειθαρχημένη ελευθερία". Μας έκανε εντύπωση προχτές το σχόλιο ενός παιδιού μετά από πρόγραμμα σε περιαστικό άλσος της γειτονιάς του σχολείου. "Ήταν η καλύτερη εκδρομή". Τα παιδιά είχαν επισκεφθεί πολλές φορές το άλσος, ήταν δίπλα στο σχολείο. Τι ήταν αυτό που έκανε "καλύτερη εκδρομή" μια ακόμη επίσκεψη στο πασίγνωστο μέρος; Η "πειθαρχημένη ελευθερία". Υπήρχε ερευνητικός στόχος αλλά ελευθερία στην οργάνωση της έρευνας. Υπήρχαν κανόνες συμπεριφοράς και χρονικοί περιορισμοί. Η ομάδα σιγά σιγά άρχισε να προσέχει η ίδια την τήρηση των κανόνων. Ο ένας μαθητής επανέφερε στο πρόγραμμα τον άλλον. Ακόμη και ένα παιδί που ήταν "ανεπιθύμητο" στην ομάδα, εντάχθηκε. Αχ, sustainable childhood, είσαι δίπλα μας, οι μαθητές μπορούν, οι εκπαιδευτικοί μπορούν, στο χέρι μας είναι...\n…τον άνθρωπο που φύτευε δέντρα του Jean Giono. Αν και γραμμένο το 1953, το βιβλίο αυτό δε θα μπορούσε να είναι περισσότερο επίκαιρο. Ένας άντρας περιδιαβαίνει τα βουνά της πατρίδας του. Ερημωμένα χωριά, στέρνες στερεμένες, ξερή γη, φτώχια, κάψα το καλοκαίρι και παγωνιά τον χειμώνα. Ο στρατοκόπος συναντά έναν βοσκό που του προσφέρει ζεστή φιλοξενία. Είναι ένας λιγομίλητος μεσήλικας που εδώ και 20 χρόνια φυτεύει συστηματικά και μεθοδικά βελανιδιές. Δε μιλάει για το έργο του, δεν κομπορρημονεί, δεν κάνει κήρυγμα, ούτε καν ζητά από τον ξένο να ακολουθήσει το παράδειγμά του. Όπως όλοι οι άνθρωποι που πράττουν και μοχθούν, όχι για το θεαθήναι αλλά από πίστη και πεποίθηση που ίσως έχει αποκτηθεί με πόνο, έτσι κι ο βοσκός δε λέει, δείχνει. Είναι ο ίδιος μια ολοκληρωμένα αφήγηση, ένα έργο τέχνης πολυδιάστατο και πολυσήμαντο.\nΕίναι αξιοθαύμαστο πως μέσα από τη λιτή αφήγηση αυτής της ιστορίας περνάνε τα βασικά οικολογικά προβλήματα του πλανήτη: αλλαγή κλίματος, λειψυδρία, αποδάσωση, ερημοποίηση, φτώχεια εξαιτίας της εξάντλησης των φυσικών πόρων και ερήμωση της υπαίθρου. Πολύ πριν η οικολογία και η προστασία του περιβάλλοντος γίνουν κοινός τόπος, ο συγγραφέας συλλαμβάνει και αναδεικνύει αριστοτεχνικά το αλληλένδετο των περιβαλλοντικών προβλημάτων και του δίπολου ανθρώπου-φύσης. Χωρίς κανένα ίχνος διδακτισμού και διάθεσης μαθήματος οικολογίας. Εύλογο είναι λοιπόν που η ιστορία αυτή θεωρείται κλασική. Ως ταινία κινούμενων σχεδίων, Ο άνθρωπος που φύτευε δέντρα απέσπασε το 1988 το Oscar καλύτερης ταινίας.\nΗ φύση στο έργο του Giono κατέχει κεντρική θέση. Είναι μια φύση μεταφυσική σχεδόν, ωραία αλλά και ανελέητη. Ο άνθρωπος είναι μέρος της αλλά δεν ταυτίζεται με αυτή. Ο Giono ασχολείται με τη θέση του ανθρώπου στο σύμπαν. Βαθιά ειρηνιστής και ανθρωπιστής καταφέρνει να δώσει στο λόγο του μια παγκόσμια και διαχρονική διάσταση. Επομένως η φαινομενικά απλή αυτή ιστορία εδράζεται σε μια δουλεμένη θεωρία, σε μια κοσμοαντίληψη που, σύμφωνα με την ορολογία της οικολογικής σκέψης, θα μπορούσε να ενταχθεί στη "βαθιά οικολογία". Μόνο μια τόσο επεξεργασμένη σκέψη θα μπορούσε να εκφραστεί με μια ιστορία απλή, απαλλαγμένη από το άγχος της πλοκής και του σασπένς, αληθινή και ουσιαστική.\nΤο Παντα ανησυχεί...\nΑφού γιόρτασε την Ώρα της Γης το Πάντα ετοιμάζεται να γιορτάσει τη Μέρα της Γης στις 22 Απριλίου όπως κάθε χρόνο από το 1970. Το έριξε λοιπόν στη μελέτη: τι προβλέπεται για το μέλλον των ζώων που απειλούνται με μαζική εξαφάνιση; Ποια ζώα θα επηρεαστούν στο πολύ κοντινό μέλλον από την κλιματική αλλαγή;\nΤα νέα δεν είναι ευοίωνα. Ακόμα και η ελάχιστη αύξηση της θερμοκρασίας της Γης μας λένε οι ειδικοί μπορεί να επηρεάσει με πολλούς τρόπους τα ζώα: αυτά που προτιμούν το ψυχρό κλίμα θα μετακινηθούν προς τους πόλους ή προς τα βόρεια. Ήδη κάποια ζώα στις Άλπεις, στην ορεινή Αυστραλία και στα δάση της Κόστα Ρίκα, αλλά και κοπάδια ψαριών στη Βόρεια θάλασσα έχουν μετακινηθεί πιο βόρεια.\nΕίναι τόσο χαρακτηριστική αυτή η επίδραση στα ζώα που πλέον αποτελούν δείκτες για την υπερθέρμανση. Είναι οι σιωπηλοί μάρτυρες των ραγδαίων αλλαγών που συμβαίνουν στη Γη. Μερικά τέτοια ζώα δείκτες είναι το πάντα στην Κίνα, ο ουρακοτάγκος στην Ινδονησία, η τίγρης στην Ινδία, οι βάτραχοι στην Αυστραλία, οι ελέφαντες στην Αφρική, η πολική αρκούδα στον Καναδά, οι θαλάσσιες χελώνες της Ν. Αμερικής και οι φάλαινες του Βόρειου Ατλαντικού. Οι πάγοι που χρησιμοποιούν οι πολικές αρκούδες για να κυνηγήσουν την τροφή τους, λιώνουν με ταχύτητα 9% κάθε δεκαετία. Οι ακτές της Βραζιλίας όπου γεννούν οι θαλάσσιες χελώνες τα αυγά τους κινδυνεύουν από την άνοδο της θάλασσας ενώ η αύξηση της θερμοκρασίας στις φωλιές μειώνει τον αριθμό των αρσενικών απογόνων κι ευνοεί τους θηλυκούς . Το πλαγκτόν που είναι η βασική τροφή των μεγάλων φαλαινών του Β.Ατλαντικού μειώνεται στις θερμότερες θάλασσες,. Τα δάση με μπαμπού στην νοτιοδυτική Κίνα, αλλά και τα τροπικά δάση της Ινδονησίας επηρεάζονται από την κλιματική αλλαγή, την ξηρασία και τις φωτιές, κάνοντας το μέλλον του γιγάντιου πάντα και του ουρακοτάγκου αντίστοιχα, αβέβαιο. Η ξηρασία πλήττει και τις περιοχές που ζουν οι ελέφαντες στην Αφρική που συνεχώς συρρικνώνονται. Η αναπαραγωγή του βάτραχου της Αυστραλίας εξαρτάται άμεσα από την επαρκή ποσότητα νερού και βροχόπτωσης. Όταν αυτά μειώνονται, τα αυγά και οι γυρίνοι μπορεί να χαθούν. Οι ειδικοί υπολογίζουν ότι έχουν απομείνει 3200 τίγρεις στην Ινδία, με τις περισσότερες να εμφανίζονται στα μαγκρόβια δάση που κινδυνεύουν να εξαφανιστούν από την άνοδο της θάλασσας.\nΜεγάλα και πανέμορφα άγρια ζώα, αλλά κι εμείς οι άνθρωποι είμαστε όλοι μέρος ενός ευαίσθητου οικοσυστήματος που μπορεί να πληγεί ανεπανόρθωτα από τις αλλαγές που μπορεί να συμβούν με την υπερθέρμανση της Γης. Είναι καθήκον μας να δράσουμε άμεσα!\nΓια όσους από εσάς γνωρίζουν την Ιστορία των πραγμάτων (story of stuff) θα είναι ίσως ενδιαφέρον να μάθουν πως ένα σχολείο έκανε πράξη όσα έμαθε από αυτό το πραγματικά πολύ ενδιαφέρον βίντεο.\nΤα παιδιά του Sun Valley School στο Marin της Καλιφόρνια αποφάσισαν να ψάξουν λίγο παραπάνω το θέμα των μαρκαδόρων! Μαλιστα, καλά ακούσατε αυτό το τόσο δημοφιλές αντικείμενο για τα παιδιά όλου του κόσμου έχει ένα μικρό προβληματάκι…δεν ανακυκλώνεται.\nΤα παιδιά, θυσιάζοντας μάλιστα τα διαλειμματα τους, έμαθαν ότι η Crayola μια από τις μεγαλύτερες εταιρίες μαρκαδόρων παγκοσμίως πουλάει περίπου μισό δισεκατομύριο πλαστικούς μαρκαδόρους τον χρόνο και οι μαρκαδόροι αυτοί δεν είναι ανακυκλώσιμοι! Σκεφτειτε ότι όπως υπολόγισαν αν τους βάλεις σε σειρά κάνεις τον γύρο του κόσμου τρεις φορές!\nΤα παιδιά έγραψαν γράμμα στην Crayola η οποία δεν τους απάντησε ποτέ… Αλλά εκείνα δεν το έβαλαν κάτω. Κάθε άλλο μάλιστα. Αποφάσισαν να δράσουν όπως αρμόζει σε έναν ενεργό πολίτη και να πείσουν την εταιρία να αλλάξει τακτική.\nΠέρυσι το καλοκαίρι λοιπόν ξεκίνησαν μια εθνική εκστρατεία στην Αμερική για να κάνουν την Crayola να δέχεται πίσω τους χρησιμοποιημένους μαρκαδόρους και να τους ανακυκλώνει.\nΌπως είπε ο 9χρονος Zachary “Αγαπάω τους μαρκαδόρους σας αλλά θέλω να σας πω ότι ρυπαίνουν τον πλανήτη μας. Μπορώ λοιπόν να σας στείλω κάποιους πίσω;"\nΜέχρι στιγμής πάνω από 90.000 άνθρωποι έχουν προσυπογράψει την έκκληση των παιδιών. Αν θέλετε μάλιστα μπορείτε κι εσείς να ενώσετε τη φωνή σας με τη δική τους Και παρόλο που η Crayola ακόμα δεν έχει αλλάξει την πολιτική της τα παιδιά έμαθαν ότι με το να μοιράζονται την ιστορία τους αποτελούν έμπνευση για πολλούς.\nΈνα Πάντα στη βιβλιοθήκη!\nΈχουμε τη χαρά να συνεργαζόμαστε με το δίκτυο βιβλιοθηκών Future Library! H φρέσκια αυτή συνεργασία εντάσσεται στο πλαίσιο ενός ευρύτερου προγράμματος που ετοιμάζουμε με την υποστήριξη του Ιδρύματος Σταύρος Νιάρχος (ΙΣΝ) με τίτλο "Καλύτερη Ζωή". Περισσότερα γι αυτό… σύντομα! Τα σχολεία θα κληθούν να παίξουν καίριο ρόλο σε αυτή την εκστρατεία.\nΑς επιστρέψουμε όμως στο δίκτυο Future Library. Είναι ένα δίκτυο 100 σχεδόν δημόσιων και δημοτικών βιβλιοθηκών σε όλη την Ελλάδα που στηρίζεται από το ΙΣΝ. Στόχος είναι να ενισχυθούν και να ζωντανέψουν οι βιβλιοθήκες της χώρας, να αποτελέσουν ζωντανό κύτταρο της τοπικής κοινωνίας.\nΑυτό το καλοκαίρι θα τρέξει για δεύτερη συνεχή χρονιά η καλοκαιρινή εκστρατεία του δικτύου που ανοίγει τις βιβλιοθήκες στα παιδιά το καλοκαίρι με χίλιες δυο δραστηριότητες. Και, αν κρίνουμε από πέρυσι, η εκστρατεία έδειξε ότι οι πόλεις όχι μόνο δε νεκρώνουν το καλοκαίρι αλλά γεμίζουν και τη βιβλιοθήκη, αν αυτή έχει κάτι ενδιαφέρον να προσφέρει. Οι δράσεις της καλοκαιρινής εκστρατείας απευθύνονται κυρίως σε παιδιά. Φέτος το θέμα της εκστρατείας είναι Χρώματα στη βιβλιοθήκη.\nΑπό τα μύρια όμορφα πράγματα που θα συμβούν λοιπόν αυτό το καλοκαίρι σε αυτές τις βιβλιοθήκες, ένα θα είναι εμπνευσμένο από το…πάντα! Το πάντα θα μυήσει τους μικρούς επισκέπτες των βιβλιοθηκών στα μυστικά της πράσινης και της γκρίζας πόλης. Οι "Πράσινοι Ντετέκτιβ" ίσως σας περιμένουν κάπου, σε κάποια βιβλιοθήκη. Ψάξτε λοιπόν για τη δημόσια ή δημοτική βιβλιοθήκη της πόλης σας. Μήπως είναι στο δίκτυο Future Library; Mήπως συμβαίνει κάτι το καλοκαίρι που σας ενδιαφέρει; Μήπως έχει τρυπώσει και το πάντα εκεί με τους Πράσινους Ντετέκτιβ; Μια σύντομη περιγραφή του προγράμματος όπως το υλοποιήσαμε στο 2ο Βιωματικό Σεμινάριο για τους υπεύθυνους των βιβλιοθηκών, στη Βέροια, θα βρείτε εδώ.\nΤο Πάντα δεν τρώει junk food…\nΤο βιβλίο "Salt, Sugar, Fat: How the Food Giants Hooked Us" (Aλάτι, ζάχαρη, ζωή: πώς πιαστήκαμε στο δόλωμα των γιγάντων του κλάδου τροφίμων) τα λέει όλα με τον τίτλο του! Διαβάσαμε για αυτό το βιβλίο του Mos στο Κάπα της Καθημερινής και θυμώσαμε! Όχι με το βιβλίο, αλλά με τα πορίσματα της έρευνας του συγγραφέα. Το μείγμα των βλαβερών συστατικών που περιέχονται στα snacks και στο Junk food είναι προγραμματισμένο να οδηγεί στην εξάρτηση. Το αλάτι κρύβει την άσχημη γεύση που προκαλείται από την επεξεργασία των τροφίμων. Είναι επίσης η φτηνή λύση έναντι των βοτάνων ή των μπαχαρικών. Το αλάτι προκαλεί εθισμό, το ίδιο και το λίπος των τσιπς. Δημιουργεί ένα αίσθημα άμεσης ικανοποίησης ενώ το άμυλό τους απορροφάται ταχύτερα ακόμη και από αντίστοιχη ποσότητα ζάχαρης ανεβάζοντας αμέσως τα επίπεδα γλυκόζης και ανοίγοντας την όρεξη για περισσότερα. Η δε ζάχαρη κρύβεται καλά στις υγρές τροφές. Γιατί αν κάτι λιώνει γρήγορα το μυαλό πιστεύει ότι δεν έχει θερμίδες και άρα μπορείς να τρως ασταμάτητα. Ο μέσος Αμερικανός καταναλώνει σήμερα 22 κουταλάκια γλυκού ζάχαρης ημερησίως χωρίς να γνωρίζει που κρύβονται όλα αυτά. Να μην πούμε για ένα μηχάνημα αξίας 40.000 δολαρίων που χρησιμοποιείται στη βιομηχανία αυτών των τροφίμων που προσομοιώνει στόμα που μασάει. Εκεί δοκιμάζουν τα τσιπς. Ανακάλυψαν έτσι ότι τα τέλεια τσιπς πρέπει να σπάνε αν δεχτούν πίεση 70 γραμ. ανά τετραγωνικό μέτρο! Φυσικά οι άνθρωποι που δουλεύουν σε αυτή τη βιομηχανία τροφίμων δεν δίνουν κολατσιό στα παιδιά τους τίποτα τέτοιο. Ξέρουν τι περιέχουν τα έτοιμα φαγητά του είδους.\nΕυτυχώς στην Ελλάδα ακόμη μαγειρεύουμε, τρώμε φρούτα και λαχανικά και ακολουθούμε τη μεσογειακή διατροφή! Ή μήπως έχει αρχίσει να γίνεται κι αυτό παρελθόν; Παρατηρήστε το κολατσιό των παιδιών στο σχολείο και …μπείτε σε πρόγραμμα! Αξιοποιείστε το το υλικό μας που συνδέει αυτό που είναι καλό για την υγεία μας με αυτό που είναι καλό για τον πλανήτη.\nΜια παραλία από γυαλί...\nΟι κάτοικοι, ελλείψει χώρου περισυλλογής σκουπιδιών και με τη θάλασσα τόσο κοντά, σκέφτηκαν πως η λύση ήταν απλή και... προφανής! Θα έριχναν τα σκουπίδια από την άκρη ενός γκρεμού σε μια παραλία της περιοχής τους! Ο συνεχώς αυξανόμενος πληθυσμός της πόλης αλόγιστα συνέχισε να πετάει τα σκουπίδια του εκεί για χρόνια. Το έκαναν με ευχαρίστηση και ακατάπαυστα. Οικιακές συσκευές, μηχανικά εξαρτήματα, ολόκληρα αυτοκίνητα και φυσικά γυαλιά έπεφταν από εκείνη την άκρη του γκρεμού στην παραλία. Ώσπου η περιοχή απέκτησε ένα νέο όνομα: "Οι Χωματερές".\nΚάπου στη δεκαετία του 1960 η ηγεσία της πόλης μαζί με το τοπικό Συμβούλιο Ύδατος αναγκάστηκε να δώσει ένα τέλος σ’ αυτή την κατάσταση, δημιουργώντας ένα νέο χώρο ρίψης απορριμμάτων και κλείνοντας την παραλία, χαρακτηρίζοντάς την ως παράνομη χωματερή.\nΑκολούθησε μια μεγάλη προσπάθεια ώστε να επιτευχθεί ο καθαρισμός της παραλίας. Τα τοξικά και μεγάλα κομμάτια των σκουπιδιών απομακρύνθηκαν. Ένα πράγμα μόνο ήταν ακατόρθωτο πια να γίνει. Να μαζέψουν τα γυαλιά. Οι δεκαετίες φθοράς που πέρασαν πάνω απ' αυτά τα κομμάτια γυαλιών που είχαν ριχτεί στην παραλία είχαν ολοκληρώσει ήδη το έργο τους.\nΤα καιρικά φαινόμενα και τα κύματα αναδεύοντας τα γυαλιά τα είχαν σπάσει, σφυροκοπήσει και μετατρέψει σε λεία, μικρά, στρογγυλεμένα αντικείμενα – εκατομμύρια απ’ αυτά! Έτσι, στα πρώτα χρόνια του αιώνα μας η προηγούμενη ονομασία αντικαταστάθηκε από μια νέα, πιο ελκυστική: "Γυάλινη Παραλία".\nAυτή τη στιγμή η παραλία είναι ένας δημοφιλής τουριστικός προορισμός, απαράμιλλης ομορφιάς. Οι επισκέπτες συρρέουν κατά εκατοντάδες, με την επιθυμία φεύγοντας να πάρουν κάποια κομμάτια γυαλιού μαζί τους, αλλά η ειρωνεία είναι πως αυτά τα γυαλιά που κάποτε ήταν παράνομο να τα πετάξεις σ’αυτή την παραλία, είναι πλέον παράνομο να τα απομακρύνεις απ’ αυτήν! Η φύση για άλλη μια φορά έδειξε τη δύναμή της! Πηγή: E-Radio.gr Blog\nΤο Πάντα φτιάχνει μαγιάτικο στεφάνι...\nΗ πρωτομαγιά είναι η μόνη μέρα του χρόνου που το πάντα κόβει λουλούδια χωρίς τύψεις για να φτιάξει το στεφάνι του. Η αλήθεια είναι ότι προτιμάει το παραδοσιακό μαγιάτικο στεφάνι με τις κληματόβεργες αλλα εδώ θα σας δώσουμε δύο εκδοχές.\nΓια το παραδοσιακό θα χρειαστείτε 3 κλαδιά λυγαριάς ή κληματόβεργες, λίγο σπάγκο, ξερόχορτο δεσίματος από ανθοπωλείο και φυσικά τα λουλούδια της επιλογής σας.\nΗ βάση πάνω στην οποία θα πλέξουμε το στεφάνι είναι τα κλαδιά λυγαριάς ή εναλλακτικά οι κληματόβεργες που είναι ευλύγιστες και μας εξασφαλίζουν ελευθερία κινήσεων ως προς το πάχος και το πλάτος του στεφανιού. Παίρνουμε το πρώτο κλαδί και ενώνουμε τις δύο άκρες, κατά τέτοιο τρόπο ώστε να καλύπτει η μια την άλλη και τις δένουμε καλά μεταξύ τους. Επαναλαμβάνουμε την διαδικασία με τα υπόλοιπα κλαδιά.\nΣτη συνέχεια πλέκουμε το στεφάνι χρησιμοποιώντας λουλούδια που έχουν μακρύ κοτσάνι για να μπορούν να σταθούν καλύτερα στο στεφάνι. Περνάμε προσεκτικά τα κοτσάνια των λουλουδιών μέσα από τα κλαδιά στου στεφανιού και στερεώνουμε τα λουλούδια. Για να στερεωθούν καλά τα λουλούδια τα δένουμε με λίγο ξερόχορτο. Όσο περισσότερα λουλούδια χρησιμοποιήσετε τόσο πιο εντυπωσιακό αποτέλεσμα θα έχετε.\nΗ δεύτερη λύση είναι ένας καλός τρόπος για να ανακυκλώσετε τις παλιές σιδερένιες κρεμάστρες σας. Θα χρειαστείτε 2 σιδερένιες κρεμάστρες καθαριστηρίου, χαρτοταινία, χοντρή μαύρη κλωστή, κορδέλα διακοσμησης και φυσικά πολλά λουλούδια.\nΌλοι έχουμε στην ντουλάπα μας σιδερένιες κρεμάστρες καθαριστηρίου. Με εύκολες και απλές κινήσεις, οι κρεμάστρες θα μεταμορφωθούν σε ιδανική βάση για την ανοιξιάτικη δημιουργία σας. Παίρνετε τις δύο κρεμάστρες και τις τεντώνετε ώστε να σχηματίσουν δύο κύκλους. Το άγκιστρο της κρεμάστρας το διατηρείτε ως έχει καθώς από εκεί θα κρεμαστεί το στεφάνι στην πόρτα.\nΕνώνετε τις κρεμάστρες σε όλη τους την περιφέρεια χρησιμοποιώντας χαρτοταινία για να καλυφθεί το σύρμα. Στη συνέχεια δένετε τα λουλούδια που έχετε επιλέξει γύρω από το στεφάνι με μια χοντρή κλωστή. Μην ξεχνάτε ότι πρέπει να διαλέξετε λουλούδια με μακρύ κοτσάνι για να κρατηθούν καλύτερα στη βάση. Καλύπτετε το άγκιστρο της κρεμάστρας με μια κορδέλα διακόσμησης στο χρώμα της αρεσκείας σας για να μην φαίνεται αντιαισθητικό. Το στεφάνι σας είναι έτοιμο για κρέμασμα.\nΤο Πάντα πάει πλανητάριο...\nΠολύ ενδιαφέρουσα μας φαίνεται η νέα παράσταση που μπορείτε να απολαύσετε στο Πλανητάριο του Ιδρύματος Ευγενίδου με τίτλο «Η ζωή του κυρίου Δεντρούλη». Πρόκειται για μια ψηφιακή παράσταση με εντυπωσιακά γραφικά που μετατρέπουν τον τεράστιο θόλο του Πλανηταρίου άλλοτε σε λιβάδι κι άλλοτε σε κορμό δένδρου. Η Δανάη Πασχαλίτσα και ο Λάμπης Πυγολαμπίδας είναι δυο μικρά Κολεόπτερα που φοιτούν στη Διάσημη "Σχολή Πεφωτισμένων Κολεοπτέρων", μια σχολή που φροντίζει να λάμπει… όχι μόνο το σώμα, αλλά και το πνεύμα τους.\nΜε τρόπο απλό και διασκεδαστικό περιγράφουν πώς τα δέντρα μεγαλώνουν, πώς τρέφονται και κυρίως πώς προσφέρουν τα απαραίτητα συστατικά για τη ζωή όλων μας: το οξυγόνο και τη γλυκόζη. Θα επισκεφθούμε αρχικά τις ρίζες -τις άγκυρες του δέντρου- που το κρατούν δεμένο σταθερά στο χώμα. Θα δούμε πώς απορροφούν νερό και μεταλλικά στοιχεία. Από εκεί θα ταξιδέψουμε με τους ειδικούς σωλήνες, που μεταφέρουν το νερό ως τα φύλλα. Έτσι θα συνειδητοποιήσουμε ότι το νερό ρέει συνεχώς και αντίθετα από τη βαρύτητα από κάτω προς τα πάνω!\nΑπό τις ρίζες θα ανέβουμε ψηλότερα ως τα φύλλα, για να μάθουμε περισσότερα για μία από τις σπουδαιότερες εφευρέσεις της φύσης… για τη σημαντικότερη βιοχημική διαδικασία στον πλανήτη… τη φωτοσύνθεση, που βοηθά τα φυτά (και άρα και τον κύριο Δεντρούλη) να φτιάξουν γλυκόζη, δηλαδή τροφή, όχι μόνο για τον εαυτό τους, αλλά και για όλους εμάς! Και βέβαια δεν θα ξεχάσουν να μας αποκαλύψουν και την ευχάριστη παρενέργεια αυτής της μαγειρικής: το Οξυγόνο, που απελευθερώνεται στην ατμόσφαιρα!\nΗ παράσταση που έκανε πρεμιέρα στις 21 Μαρτίου 2013, παγκόσμια ημέρα δασοπονίας έχει διάρκεια 30 λεπτά. Η τιμή εισιτηρίου είναι 6 Ευρώ για τους ενήλικες και 4 Ευρώ για τα παιδιά.\nΦωτογραφία: Εκπαιδευτήρια Πλάτωνα


Μαύρο στα ραδιόφωνα - iNotos.gr\nΣιγή ιχθύος σήμερα. Τίποτα αρνητικό δεν θα επιτρέψουν να χαλάσει την εικόνα τους. Φρόντισαν να θάψουν άρον – άρον το θέμα, κι ας καταστράφηκαν ολοκληρωτικά οι επιχειρήσεις τους, κι ας φιμώνονται για άγνωστο πόσο διάστημα οι σταθμοί, κι ας χάσουν οι πολίτες την ενημέρωσή τους, τη χαλάρωση ή τη διασκέδασή τους. Ποιος νοιάζεται;\nΤι μπορεί να σημαίνει «ανάπτυξη για όλους»;


Portnet - Η πολιτειακή και πολιτική ηγεσία τη Δευτέρα στη Β’ Πειραιά!\nPrevious Article Πύργος: Υπογράφηκε η σύμβαση! Που ήταν η αριστερά;\nNext Article Από το Blue Lagoon στο... φεγγάρι!\nΣτη Σαλαμίνα θα βρεθεί το πρωί της Δευτέρας η Πρόεδρος της Δημοκρατίας και το απόγευμα της ίδια μέρα στη Νίκαια ο πρωθυπουργός. Η Κατερίνα Σακελλαροπούλου θα επισκεφθεί το Ναύσταθμο Σαλαμίνας και θα παραστεί στην τελετή παράδοσης πλοίου που αποκτά το Πολεμικό Ναυτικό της χώρας, μετά από δωρεά της οικογένειας Πάνου Λασκαρίδη.\nΤο απόγευμα της ίδιας ημέρας στις 7, ο Πρωθυπουργός Κυριάκος Μητσοτάκης θα βρεθεί στη Νίκαια, όπου θα εγκαινιάσει το σταθμό του Μετρό – υπενθυμίζεται ότι τίθενται επιτέλους σε λειτουργία οι σταθμοί Νίκαιας, Κορυδαλλού, Αγίας Βαρβάρας.\nΑν προσθέσει κανείς το γεγονός ότι αναμφισβήτητα θα υπάρξει στο Δημοτικό Θέατρο Πειραιά κυβερνητική εκπροσώπηση το μεσημέρι της Δευτέρας, κατά την τελετή υπογραφής της Σύμβασης Παραχώρησης του εμβληματικού Πύργου, που επιτέλους σε 33 μήνες, μετά από εγκατάλειψη μισού αιώνα, θα λειτουργήσει αλλάζοντας το πρόσωπο της πόλης και του λιμανιού, μπορούμε να λέμε ότι η Δευτέρα θα είναι μια «γεμάτη Πειραιά» μέρα!


Οι πρώτες τροφές του βρέφους! - FamilyLife.gr\nΑρχική\tΜωρό 0-2Διατροφή\tΟι πρώτες τροφές του βρέφους!\nΗ καλύτερη ηλικία για να ξεκινήσει η πρώτη στερεά τροφή είναι μετά τους 6 μήνες.\nΤο βρεφικό διαιτολόγιο!\n0-5 μηνών: Κατά προτίμηση θηλασμός (ή τροποποιημένο γάλα 1ης βρεφικής ηλικίας).\n5 ½ – 6 μηνών: Αρχίστε την εισαγωγή στερεάς τροφής με ρυζάλευρο (φτιαγμένο με βρεφικό γάλα).\n12-15 μέρες αργότερα προσθέστε σταδιακά λαχανικά. Τα λαχανικά πρέπει να είναι βρασμένα ή ψημένα στον ατμό και να τα αλέσετε σε πουρέ. Αρχικά φτιάξτε χορτόσουπα με πατάτα και καρότο. 4-5 μέρες αργότερα προσθέστε και κολοκυθάκι.\nΑργότερα προσθέστε και κρεμμύδι, σέλινο, πράσο, φασολάκι, μπιζέλι κτλ. Σε 10 μέρες προσθέτουμε στη χορτόσουπα 1 κ/κι ελαιόλαδο και λίγο λεμόνι.\n10-15 μέρες μετά τα λαχανικά αρχίστε να δίνετε και φρούτα. Αν είναι μαλακά λιώστε τα απλώς με ένα πιρούνι. Αν είναι σκληρά πρέπει να τα αλέσετε σε υφή παχύρρευστης σούπας. Αρχίστε με μήλο, μπανάνα, αχλάδι, αβοκάντο (διάστημα 4-5 ημερών από το ένα στο άλλο).\nΑκολούθως δώστε περισσότερη ποικιλία δοκιμάζοντας φρούτα εποχής και συνδυασμούς φρούτων. Μπορείτε να δώσετε και βαζάκια με φρούτα ή φρουτόκρεμα σε σκόνη (χωρίς γλουτένη).\nΣταφύλι: να αφαιρείτε τη φλούδα και να το λιώνετε με άλλα φρούτα. Αποφύγετε τις φράουλες μέχρι τον 1ο χρόνο και τα εσπεριδοειδή μέχρι τον 9ο μήνα.\nΧυμός: μόνο 50 ml την ημέρα (πάντα σε ποτήρι – όχι σε μπιμπερό).\n6.5 – 7 μηνών: Αυξήστε την ποσότητα ανάλογα με την πείνα του παιδιού (π.χ. 2-3 κουταλιές σούπας).\nΠροσθέστε στο διαιτολόγιο του παιδιού: κόκκινο κρέας κατά προτίμηση μοσχάρι ή βοδινό αλεσμένα μέσα στη χορτόσουπα.\n7 μηνών: Προσθέστε στο διαιτολόγιο του παιδιού, κοτόπουλο, γαλοπούλα, ψαχνό χοιρινό (να αφαιρείτε όλο το ορατό λίπος).\n8 μηνών: Λιώνετε λιγότερο τις τροφές. Να είναι χοντροαλεσμένες – να περιέχουν μικρά, μαλακά κομμάτια που το μωρό να μπορεί να μασήσει.\nΠροσθέστε στο διαιτολόγιο του παιδιού, μικρή ποσότητα οσπρίων π.χ. Φακή, φασόλια (1-2 κουταλιές σούπας λιωμένα μέσα στη χορτόσουπα).\nΜπισκοτόκρεμα χωρίς γεύση.\nFarineLactee (× 3-4 / εβδομάδα αντικαθιστώντας τη ρυζόκρεμα).\nΓιαούρτι σκέτο πλήρες (Ζωντανό – με προβιοτικά).\nΔημητριακά για βρέφη (χωρίς ζάχαρη), Weetabix, μαλακό ψωμί ολικής αλέσεως, κράκερ (χωρίς αλάτι).\nΓια ισορροπημένα, πλήρη γεύματα συνδυάστε στα γεύματα: Πρωτεΐνη + Υδατάνθρακες + Λαχανικά (* τροφές και από τις 3 ομάδες τροφών).\nΠαράδειγμα: μοσχάρι + πατάτα + καρότο (ή Κοτόπουλο + ρύζι + μπρόκολι).\n9 μηνών: Πρόγευμα + 2 γεύματα + 2 σνακ + 2-3 δόσεις γάλα (θηλασμός, μπιμπερό).\nΠροσθέστε στο διαιτολόγιο του παιδιού: φιλέτο ψάρι, τυρί π.χ. τρίγωνο τυρί που λιώνει\n12 + μηνών (γάλα 3ης βρεφικής ηλικίας): Να δίνετε το φαγητό που τρώει η υπόλοιπη οικογένεια κομμένο σε μικρά κομμάτια. Οι τροφές που απαιτούν μάσηση βοηθούν την ανάπτυξη του βρέφους (π.χ. ομιλία).\nΌσο αυξάνονται οι τροφές που μασά, να μειώνονται οι αλεσμένες τροφές. Σε αυτή την ηλικία μπορείτε να δώσετε επίσης εσπεριδοειδή φρούτα και τους χυμούς τους.\nΠροσθέστε στο διαιτολόγιο του παιδιού, Αγελαδινό γάλα (μικρή ποσότητα κάθε φορά π.χ. με δημητριακά).\nΒρασμένο ολόκληρο αυγό (ασπράδι: του αυγού είναι πολύ συχνό αλλεργιογόνο).\nΞηροί καρποί, σπόροι (π.χ. κολοκυθόσπορος, αλεσμένοι μέχρι 5 χρονών).\nΜετά τον 1ο χρόνο ζωής, προσφέρετε στο παιδί 3 μικρά γεύματα την ημέρα και 2 ενδιάμεσα σνακ.\nΠροσοχή σε τροφές που μπορεί να προκαλέσουν πνιγμό!\n1. ωμά λαχανικά και μερικά φρούτα (π.χ. σταφύλι, ωμά καρότα, κομμάτια μήλου).\n2. παστά φρούτα (π.χ. Σταφίδες).\n3. ποπ-κορν, ξηροί καρποί και σπόροι (π.χ. Κολοκυθόσπορος).\n4. σκληρά κομμάτια κρέατος (π.χ. λουκάνικο, Hotdog).\nΠρέπει πάντα να επιβλέπει το παιδί ένας ενήλικας όταν τρώει.\nΜην αφήνετε το παιδί να τρώει ενώ οδηγείτε, γιατί εάν στραβοκαταπιεί δεν θα μπορείτε να βοηθήσετε αμέσως.\n1. Ασφάλεια των τροφίμων: μαγειρεύετε το φαγητό πολύ καλά. Κοτόπουλο ή κρέας που έχει ροζ χρώμα = ένδειξη ότι δεν ψήθηκε αρκετά.\n2. Έτοιμες βρεφικές τροφές: ένα μπουκαλάκι κάθε φορά. Αν θα δώσετε και 2η φορά από το ίδιο, τότε βάλτε την ποσότητα που θα φάει το βρέφος σε άλλο μπολ. Το σάλιο από το κουταλάκι αφήνει ένζυμα που καταστρέφουν το περιεχόμενο.\n4. Μέλι, επικίνδυνο πριν την ηλικία του ενός έτους γιατί μπορεί να περιέχει το βακτήριο Clostridiumbotulium. Αποφύγετε όλες τις τροφές με μέλι.\n7. Μην αφήνετε το παιδί να ξαπλώνει με το μπιμπερό στο στόμα, γιατί αυτή η συνήθεια προκαλεί τερηδόνα ή και ωτίτιδες.\nΤης Χριστίνας Οικονομίδου ( Διαιτολόγου – Διατροφολόγου, www.iliaktida.eu )\nTολμηρή φωτογράφιση πρώην σούπερ μόντελ μετά τη διπλή μαστεκτομή!\nΣυγκλονίζει ο πατέρας του 8χρονου που ξυλοκοπήθηκε από τους συμμαθητές του!


ΠΑΟ Βάρδας: Δικός του ο Ηλίας Κουλούρης | Εφημερίδα Πρωινή\nΠΑΟ Βάρδας: Δικός του ο Ηλίας Κουλούρης\nΗμερομηνία: 27-12-2021 | Συντάκτης: Κώστας Πλιάγκος\nΟ ΠΑΟ Βάρδας ανακοίνωσε την απόκτηση του 22χρονου Αχαιού επιθετικού, Ηλία Κουλούρη, που έμεινε ελεύθερος από τον Α.Ο. Τρίκαλα και συμφώνησε με… συνοπτικές διαδικασίες με την ηλειακή ομάδα στη συνάντηση που είχαν οι δύο πλευρές το βράδυ της Παρασκευής.\nΟ Κουλούρης ήταν 1ος σκόρερ σε όλη τη Γ΄ Εθνική τη σεζόν 2020-2021 με τη φανέλα του Αίαντα Γαστούνης, σκοράροντας 12 φορές στον 9ο Όμιλο της Γ΄ Εθνικής. Φέτος, δεν πήρε τον χρόνο συμμετοχής που θα ήθελε στον Α.Ο. Τρίκαλα, αποφάσισε να αποχωρήσει και έγινε «μήλον της έριδος» για αρκετές ομάδες στον 4ο Όμιλο της Γ΄ Εθνικής. Ο ΠΑΟΒ ήταν αυτός που τελικά τον ενέταξε στο ρόστερ του και οι «ταύροι» δυναμώνουν πολύ επιθετικά ενόψει της συνέχειας του πρωταθλήματος και τη μάχη που δίνουν για παραμονή στην Γ΄ Εθνική.\nΗ ανακοίνωση του ΠΑΟΒ το πρωί της Δευτέρας ήταν η εξής: «Η διοίκηση της ομάδας μας είναι στην ευχάριστη θέση να ανακοινώσει την απόκτηση του επιθετικού Ηλία Κουλούρη. Άπαντες στη οικογένεια της ομάδας μας του ευχόμαστε καλό αγωνιστικό υπόλοιπο χρονιάς, με υγεία και πολλά γκολ!».\n« Ηπιότερα τα συμπτώματα της «Ο», ελπίδες ότι ο ιός εκφυλίζεται\nΤην Τετάρτη η έκτακτη οικονομική ενίσχυση των 250 ευρώ »


Από το 1947, τρεις γενιές «Χριστάκη» βοηθούν τους Αθηναίους να πετύχουν την «σπρετσατούρα» - POPAGANDA\nΣτην οδό Κριεζώτου, εδώ κι 70 χρόνια, ράβονται εκείνοι που αγαπούν την αίσθηση του χειροποίητου. Από τον Κωνσταντίνο Καραμανλή στον Στρατή Μυριβήλη και τον Ντέμη Ρούσσο, όλοι μετρήθηκαν σε χειρόγραφα κιτάπια και φόρεσαν πολυτελή υφάσματα.\nSprezzatura (Σπρετσατούρα): Ιταλική λέξη που, σύμφωνα με το Λεξικό της Οξφόρδης, σημαίνει «μελετημένη ατημέλεια». Κατά το ll Cortegiano του Μπαλντασάρε Καστιλιόνε που εισήγαγε τον όρο τον 16ο αιώνα, είναι η χαλαρότητα που καλύπτει οποιαδήποτε επιτήδευση, «η ικανότητα των αυλικών να δείχνουν απόλυτοι κυρίαρχοι του εαυτού τους χωρίς προσπάθεια».\nΜε τα χρόνια, η σπρετσατούρα ταυτίστηκε με το ντελικάτο ντύσιμο που κρύβει ατέλειες, με το στυλ που ανδεικνύεται, όχι εκβιαστικά αλλά, μέσα από το καλό γούστο και αυτοπεποίθηση.\nΤα τελευταία 71 χρόνια, ένα μαγαζί στην Κριεζώτου κόβει και ράβει στα μέτρα σας\nΑπό το 1947 στον αριθμό 5 της οδού Κριεζώτου, «οι Ιταλοί δείχνουν τον δρόμο» και τρεις γενιές τους ακολουθούν κόβοντας και ράβοντας ρούχα για όσους αποζητούν την αίσθηση του χειροποίητου στο σώμα τους. Το όνομα «Χριστάκης» αποδεικνύει σταθερά μέσα σε όλα αυτά τα χρόνια πως το αντρικό ντύσιμο δεν είναι μονότονο, πως έχει λεπτομέρειες που μπορούν να μεταμορφώσουν ένα φαινομενικά απλό πουκάμισο.\nΣήμερα, το μαγαζί που ξεκίνησε ως ένα ισόγειο εργαστήριο έχουν αναλάβει τα εγγόνια του δημιουργού, ο Αντώνης και ο Χρήστος Νυφλής, εκπροσοπώντας τη γενιά που επέστρεψε δυναμικά στο sur measure, στην πολυτέλεια που επισκιάστηκε πριν από λίγο χρόνια από το έτοιμο μεν, ακριβό δε ρούχο.\nΟ Χριστάκης αποδεικνύει σταθερά μέσα σε όλα αυτά τα χρόνια πως το αντρικό ντύσιμο δεν είναι μονότονο\nΣτον Χριστάκη αγαπούν τις αποχρώσεις του πράσινου αν και διαπιστώνουν ότι είναι παρεξηγημένες από τους Αθηναίους. Βγάζουν τις μεζούρες τους τόσο για εκείνους που λένε «μου έλιωσε το μπλε μου κουστούμι, θα κάνω ένα ίδιο», όσο χαίρονται να εξυπηρετούν εκείνους που τολμούν ένα καρό σακάκι.\nΨάχνοντας την λεπτομέρεια, επενδύοντας στην ποιότητα, ταξιδεύοντας για να βρουν υφάσματα, παίζοντας με τα χρώματα και τα μοτίβα, νιώθουν ότι δεν έχουν την ελευθερία που έχει ένας fashion designer, αλλά μένουν πιστοί και προσαρμόζουν στο σήμερα μια παράδοση. Tο ότι είναι αφοσιωμένοι σε κάτι πολύ συγκεκριμένο είναι κι αυτό που τους αρέσει άλλωστε στη δουλειά.\nΌπως ο παππούς του και ο θείος του που βρίσκονται μέχρι σήμερα στο μαγαζί, ο Χρήστος Νυφλής κόβει τα πατρόν των φημισμένων χειροποίητων πουκαμίσων της Αθήνας, βοηθώντας τους άντρες της πόλης να έρθουν ένα βήμα πιο κοντά στην σπρετσατούρα. Μας μίλησε για την ιστορία της επιχείρησης….\nΜαζί με τον αδερφό του Αντώνη, ο Χρήστος Νυφλής είναι η τρίτη γενιά της επωνυμίας Χριστάκη\n«Ο παππούς μου μεγάλωσε στην Κωνσταντινούπολη, σε μια πόλη με πολλούς ράφτες και πουκαμισάδες. Ο μπαμπάς του ήταν επίσης ράφτης πουκαμίσων σε μια βιοτεχνία. Κάποια στιγμή, όταν ο παππούς θέλησε να ανεξαρτητοποιηθεί εγκαταστάθηκε στην Αθήνα, ήρθε νομίζω το ‘36 και ήταν περίπου είκοσι ετών.\nΕδώ δούλεψε για μερικά χρόνια σε κάποιους συγγενείς του, στον Στρογγυλό της Σταδίου στο τμήμα των πουκαμίσων οπότε έμαθε και καλύτερα την τέχνη, το κόψιμο, πώς να παίρνει μέτρα και κάποια στιγμή έφυγε από εκεί για να αποκτήσει τη δική του πελατεία. Έφτιαχνε στην αρχή μόνο πουκάμισα, κάποια στιγμή έκανε και πιτζάμες, σιγά σιγά άρχισε να ασχολείται και με τα υπόλοιπα ρούχα, πάντα μιλάμε για ανδρική ένδυση.\nΛόγω της εγγύτητας στη βουλή ξεκίνησε να δουλεύει με κόσμο της πολιτικής, εργάστηκε επίσης με δικηγόρους, κι επιχειρηματίες, με ανθρώπους που ήταν στο κέντρο των εξελίξεων και της αγοράς. Έπειτα είχε πελάτες καλλιτέχνες και διανοούμενους που κατοικούσαν ή κινούνταν στη γειτονιά. Αν εξαιρέσεις τους πολιτικούς που έχουν περιορίσει κάπως τις εξόδους και τις αγορές τους, οι υπόλοιποι συνεχίζουν να έρχονται.\nΟ άνθρωπος που ξεκίνησε την επιχείρηση το 1947, ο Χρίστος Τριανταφυλλίδης\nΓια πάνω από εκατό χρόνια, τα πιο φίνα παπούτσια της Αθήνας φτιάχνονται στον Λεμήσιο\nΈνας από τους πελάτες του ήταν ο Κωνσταντίνος Καραμανλής, υπάρχει άλλωστε και μια γνωστή ιστορία σύμφωνα με την οποία όταν έφυγε από την Ελλάδα επί χούντας με προορισμό το Παρίσι ταξίδεψε με το όνομα του παππού μου, χωρίς βέβαια να του το πει. Ταξίδεψε ως Τριανταφυλλίδης δηλαδή.\nΠελάτης μας ήταν και ο Νίκος Χατζηκυριάκος Γκίκας που έμενε δίπλα και το σπίτι του πλέον λειτουργεί ως πινακοθήκη/παράρτημα του Μουσείου Μπενάκη. Επίσης έχουμε ράψει και για τον Ντέμη Ρούσσο.\nΤο Χριστάκης βγήκε από το μικρό του όνομα, τον φώναζαν έτσι από μικρό και το κράτησε ως επωνυμία που τελικά έμεινε. Μάλιστα, ο Στράτης Μυριβήλης τον είχε συμβουλεύσει να ονομάσει το μαγαζί “Χριστάκης” με ι και να φτιάξει το λογότυπο με καλλιγραφικά γράμματα. Το λογότυπο που τελικά σχεδίασε ο παππούς μου και το έχουμε ακόμα, και είναι κάτι που δεν σκοπεύουμε να αλλάξουμε, είναι κλασικό και παραδοσιακό.\nΈχουμε αρχείο πελατών, χειρόγραφα κιτάπια γεμάτα με τα τηλέφωνα και τα μέτρα τους. Πρόκειται για ένα αρχείο που ούτε εμείς δεν έχουμε τολμήσει να το ψάξουμε πάρα πολύ, αλλά κάποια στιγμή το έχουμε βάλει στόχο να δημιουργήσουμε ένα είδος μουσείου βασισμένο σε αυτά.\n«Είναι ένα αρχείο που ούτε εμείς δεν έχουμε τολμήσει να το ψάξουμε πάρα πολύ»\nΤο ρούχο εισαγωγής έκανε θραύση τη δεκαετία του ‘80 οπότε αναγκαστικά το μαγαζί μπήκε και σε αυτό το κομμάτι. Εκτός από τα υφάσματα λοιπόν που ανέκαθεν έφερνε από την Ιταλία, την Ελβετία και την Αγγλία -αφού παραδοσιακά εκεί παράγονται τα ανώτερης ποιότητας υφάσματα για πουκάμισα- άρχισε να φέρνει κι έτοιμα κομμάτια.\nΈχουμε παλιό πελάτη που έχει τρία σπίτια σε τρεις διαφορετικές χώρες και φτιάχνει τα ίδια ρούχα για κάθε σπίτι.\nΤη δεκαετία του ‘90 μειώθηκαν αισθητά οι παραγγελίες, οι Έλληνες έδειξαν να προτιμούν τα ρούχα εισαγωγής χωρίς να είναι απαραίτητα πιο φθηνά από ένα ελληνικό χειροποίητο. Νομίζω ότι το έκαναν στη λογική “το ένα είναι μάρκα ενώ το άλλο όχι”. Ευτυχώς, πλέον οι πελάτες στρέφονται σε είδη που ξέρουν ότι φτιάχνονται στην Αθήνα, στην Ελλάδα, πάρα στο να πληρώνουν πολλά για κάτι που είναι εισαγωγής και μαζικό.\nΤα τελευταία χρόνια που έχουμε αναλάβει εγώ κι ο αδερφός μου την επιχείρηση δίνουμε μεγαλύτερη βάση στην παραγγελία φτιάχνοντας χειροποίητα σακάκια, παντελόνια και βέβαια τα πουκάμισα που μας χαρακτηρίζουν. Το ότι ένα πουκάμισο φτιάχνεται στα μέτρα σου είναι η πολυτέλεια που ουσιαστικά κάνει τη διαφορά.\n«Το ότι ένα πουκάμισο φτιάχνεται στα μέτρα σου…\n…είναι η πολυτέλεια που ουσιαστικά κάνει τη διαφορά.\n«Πάρτε του Ένα Αυτοκινητάκι, Θα του Αρέσει»\nΥπάρχουν στο μαγαζί έτοιμα πουκάμισα, επίσης χειροποίητα και φτιαγμένα από εμάς, αλλά είναι διαφορετικό και πολύ πιο προσωπικό να έρθει ο πελάτης και να συζητήσουμε, να διαλέξουμε μαζί του τις λεπτομέρειες. Πολλές φορές δεν ξέρει τι ακριβώς θέλει αλλά με την κουβέντα καταλαβαίνουμε εμείς κι έτσι οδηγούμαστε σε ένα άρτιο αποτέλεσμα.\nΣτόχος μας είναι να κρατάμε γενιές πελατών. Οι παλιοί πελάτες, όσοι εργάζονται ακόμη, έρχονται γιατί θέλουν να φτιάχνουν καινούρια κουστούμια και πουκάμισα. Έχουμε πελάτες που ήταν παιδιά όταν είχε ξεκινήσει ο παππούς μου και ντύνουμε την οικογένεια ακόμα, αν και συχνά ένας εικοσάχρονος δεν θέλει να πάει εκεί που ντύνεται ο μπαμπάς του. Με τα χρόνια κι αν χρειαστεί να ντυθεί λίγο καλύτερα, μας έχει στο μυαλό του και θα μας επισκεφθεί.\nΝα είναι καλά τα social media, οι νέοι πλέον ενημερώνονται πολύ για το αντρικό ντύσιμο οπότε υπάρχει μια αναγέννηση του καλοραμμένου ρούχου. Επέστρεψε η ανάγκη για ένα καλό σακάκι, πιο ναπολιτάνικο, για ένα πουκάμισο με κάποιες λεπτομέρειες, για πράγματα που μέχρι πριν λίγα χρόνια ήταν πολύ δύσκολο να τα επικοινωνήσεις. Κάποτε μπορεί να ερχόταν ένας πελάτης, να ζητούσε κάτι που το είχε δει στο εξωτερικό αλλά αυτό που φτιάχναμε για εκείνον δεν μπορούσε να πουληθεί σε κάποιον άλλον, και να το έβαζες στη βιτρίνα δεν ανταποκρινόταν ο κόσμος. Τώρα, ειδικά μέσω του instagram, ο κόσμος ψάχνεται κι έχει πολλές εικόνες.\n«Στόχος για εμάς είναι να κρατάμε γενιές πελατών»\nΕνώ φαίνεται κλασικό και θεωρείς πως είναι 50 χρόνια το ίδιο, το αντρικό ρούχο έχει ενδιαφέρον. Οι μόδες που επιστρέφουν, όπως τα 60s που έκαναν την επανεμφάνισή τους με τηλεοπτικές σειρές τύπου Mad Men, έχουν ενδιαφέρον για εμάς γιατί είμαστε νέοι κι ανατρέχουμε στο αρχείο του παππού ή τον ρωτάμε. Συνειδητοποιούμε πόσο πιο εντατική ήταν η εργασία για ένα ρούχο στο παρελθόν, πολλά πράγματα γίνονταν στο χέρι κι εμείς τα επαναφέρουμε. Καποιοι το εκτιμούν, πολλοί δεν καταλαβαίνουν ακριβώς την αξία τους.\nΤο καλοκαίρι προτείνουμε ρίγα, λινό, 70s σχέδια που έχουν επανέλθει στο εξωτερικό.\nΕίμαστε περήφανοι για τις προτάσεις μας και για την ποικιλία μας σε χρώματα και μοτίβα παρότι οι περισσότεροι καταλήγουν να παίρνουν ένα μπλε κι ένα γαλάζιο πουκάμισο, οι άντρες κάνουμε βαρετές επιλογές πολλές φορές.\nΔεν γνωρίζουμε το γυναικείο σώμα αλλά σε αντρική γραμμή ράβουμε για γυναίκες.\n«Είμαστε περήφανοι για τις προτάσεις μας»\n«Συνειδητοποιούμε πόσο πιο εντατική ήταν η εργασία για ένα ρούχο στο παρελθόν, πολλά πράγματα γίνονταν στο χέρι και εμείς τα επαναφέρουμε»\nΈχουμε παλιό πελάτη που έχει τρία σπίτια σε τρεις διαφορετικές χώρες και φτιάχνει τα ίδια ρούχα για κάθε σπίτι. Έχουμε επίσης άνθρωπο που αλλάζει κάθε σεζόν ρούχα, όχι πολλά αλλά το κάνει σταθερά, οι άνθρωποι που ταξιδεύουν πολύ ανανεώνουν συχνά την γκαρνταρόμπα τους.\nΜια παραγγελία στα μέτρα του πελάτη κοστίζει από 160 έως 380 ευρώ, ένα κουστούμι από 900 και μπορεί να φτάσει τα 3000 ευρώ. Τα έτοιμα χειροποίητα πουκάμισα μας ξεκινούν από 95 και φτάνουν τα 140 ευρώ. Ακόμα και η πιο οικονομική πρόταση έχει πολυτελές ύφασμα που δεν το βρίσκεις στην αγορά ενώ σύντομα θα εισάγουμε υπηρεσία στο e – shop μας με την οποία ο πελάτης θα μπορεί να επιλέγει τις λεπτομέρειες του πουκαμίσου του που θα κοστίζει όσο ένα έτοιμο χειροποίητο».\n«Ευτυχώς, πλέον οι πελάτες στρέφονται σε είδη που ξέρουν ότι φτιάχνονται στην Αθήνα…\n…πάρα στο να πληρώνουν πολλά για κάτι που είναι εισαγωγής και μαζικό».\nΚριεζώτου 5 , Αθήνα. 210 3613.030


«Η διαφορά μας πρέπει να λυθεί με βάση το Διεθνές Δίκαιο και έχει να κάνει μόνο με την οριοθέτηση των θαλάσσιων ζωνών»\nμίλησε ο κυβερνητικός εκπρόσωπος, Γιάννης Οικονόμου, όντας καλεσμένος στον τηλεοπτικό σταθμό OPEN το πρωί το Σαββάτου.\nΕιδικότερα, ο κ. Οικονόμου μίλησε για τις σχέσεις με την Τουρκία, τη ΔΕΗ, την πορεία της πανδημίας και του εμβολιασμού, την πιθανότητα lockdown αλλά και τις μηνύσεις σε εκπαιδευτικούς από αρνητές.\n«Δεν εγκλωβιζόμαστε σε επώδυνα διλήμματα»\n«Η Τουρκία είναι μια χώρα απολύτως προβλέψιμη στις αντιδράσεις της και όταν οι επιδιώξεις της στη διεθνή σκηνή φαίνεται να της βγαίνουν και πολύ περισσότερο όταν φαίνεται να μην της βγαίνουν. Πάντοτε αυτά που συμβαίνουν στον κόσμο έχουν αντανάκλαση στη γειτονιά μας, στην Αν. Μεσόγειο, στο Αιγαίο», δήλωσε, τονίζοντας πως η ελληνική Πολιτεία είναι προετοιμασμένη να απαντήσει σε κάθε πρόκληση και σε κάθε ενδεχόμενο.\nΣτη συνέχεια, υπογράμμισε πως δύο χώρες που η γεωγραφία τις έχει οδηγήσει να ζουν έτσι όπως ζουν, δεν μπορεί να μην μιλάνε και να μην προσπαθούν να συνεννοηθούν. Επ' αυτού, ο κ. Οικονόμου αναφέρθηκε στα θέματα της κλιματικής κρίσης, του περιβάλλοντος, των πυρκαγιών και της ενέργειας. «Από εκεί και πέρα εμείς είμαστε πάρα πολύ καθαροί με την Τουρκία. Η διαφορά μας πρέπει να λυθεί με βάση το Διεθνές Δίκαιο και έχει να κάνει μόνο με την οριοθέτηση των θαλάσσιων ζωνών. Αυτό δεν είναι ένα μήνυμα που το έχουμε εκπέμψει πολύ καθαρά μόνο στην Τουρκία, αλλά και σε ολόκληρο τον κόσμο. Το είπε και ο πρωθυπουργός, χθες», συμπλήρωσε\nΕπιπλέον επανέλαβε ότι στις ΗΠΑ δεν συνέπεσαν τα προγράμματα των ηγετών των δύο κρατών και δεν υπήρχε πουθενά σχεδιασμός για συνάντηση. «Οι έρευνες που κάνει το Nautical Geo, συνεχίζονται. Πρόκειται για μια κοινή ερευνητική προσπάθεια τριών κρατών, της Ελλάδας, του Ισραήλ και της Κύπρου με γαλλικό πλοίο. Η ελληνική διπλωματία, η ελληνική εξωτερική πολιτική έχει καταφέρει να καταστήσει σαφές ότι ο σεβασμός της νομιμότητας σε ό,τι αφορά το Αιγαίο και τη Μεσόγειο, δεν είναι μόνο θέμα ελληνοτουρκικής διαφοράς. Είναι θέμα σεβασμού του Δικαίου της Θάλασσας, απέναντι συνολικότερα στη διεθνή κοινότητα», συνέχισε.\n«Στο ταμείο της ΔΕΗ τα χρήματα»\nΑνοιχτά πανεπιστήμια και περιορισμοί σε συγκεκριμένες δραστηριότητες αν χρειαστεί\n«Γελοιότητες» οι μηνύσεις των αρνητών


4/5 0-1 γκολ μετράει ως τώρα η Άαλεν, 5/6 μαζί με το 0-0 του κυπέλλου κόντρα στη Νυρεμβέργη. 2/2under 2,5 εκτός η Χάνσα, θα πει και ευχαριστώ με το βαθμό, δύσκολο το βλέπουμε να ανοίγει. Under2.\nΔεν δείχνει στην καλύτερη δυνατή κατάσταση στο ξεκίνημα της σεζόν η Σαουθάμπτον, αγνοεί το τρίποντο εντός των συνόρων, ενώ θα είναι επιβαρυμένη από το ματς της Πέμπτης για το Γιουρόπα. Η Νόριτς αποδίδει εξαιρετικά ως τώρα, δικαιούταν καλύτερη συγκομιδή βαθμών βάση εμφανίσεων και μπορεί να εκμεταλλευτεί τη συγκυρία και να αποσπάσει θετικό αποτέλεσμα. Επιλογή το ασιατικό διπλό +0,5 (Χ2) στο 1,875 της Bet365. 1183. ΑΛΚΜΑΑΡ - ΡΟΝΤΑ\nΜε πέντε σερί νίκες στο πρωτάθλημα η ΑΪΚ βρίσκεται σε απόσταση βολής από την κορυφή της βαθμολογίας, θα υποδεχθεί στην ισχυρή έδρα της (10-1-0 εντός, 9/11 over 2,5, 8/11 GG) την ουραγό Ατβίνταμπεργκ (0-2-7 εκτός) που θέλει επειγόντως βαθμούς στη μάχη για τη σωτηρία. Αναμενόμενα χαμηλά ο άσος, αν πάντως συνδυαστεί με over δίνει μια αξιοπρεπή απόδοση στο 1,75 του Stoiximan.\n4-1-1 η Γκρασχόπερς που δείχνει ότι είναι αρκετά καλή ομάδα και σε καλή κατάσταση. Κέρδισε με 2-0 εκτός έδρας τη Σεν Γκάλεν, πέρα από την καλή της επιθετική λειτουργία στο συγκεκριμένο ματς κατάφερε να κρατήσει για πρώτη φόρα τα δίχτυα της καθαρά. Η Γιουνγκ Μπόις κέρδισε με 3-1 τη Σιόν εκτός έδρας, αλλά τώρα ο αγώνας θα είναι πολύ πιο δύσκολος. Την Πέμπτη έχασε με 3-0 από την Καραμπάγκ στο Αζερμπαϊτζάν. Πιστεύουμε ότι η εμφανής ανωτερότητα της γηπεδούχου θα φανεί και στο γήπεδο. Επιλέξαμε τον άσο στο 1,80 και τον συνδυασμό του με το over 2,5 στο 2,45.\nΗ Νόρτζελαντ έδειξε την προηγούμενη αγωνιστική ότι βρίσκει ρυθμό όταν κέρδισε με 3-1 την Έσμπιεργκ. Όμως μεσοβδόμαδα έχασε με 0-1 από τη Νέστβεντ, ενώ η αντίπαλος της έπαιζε με εννέα παίκτες από το 37’! Το σοκ είναι μεγάλο και σίγουρα θα λειτουργήσει αρνητικά στην ψυχολογία της. Η Μπρόντμπι κέρδισε με 1-0 τη Σοντερίσκε μετά την βαριά ήττα στην Τούμπα και έπαιξε αρκετά καλά. Υπάρχει αισιοδοξία ότι μετά τον Ευρωπαϊκό αποκλεισμό θα βρει ρυθμό και θα αρχίσει να παίζει καλά.Το 2 0:0 στο 1,92 έχουμε επιλέξει, στο 1,85 βρίσκεται τώρα, το στηρίζει η αγορά.\nΜέτρια εκκίνηση πραγματοποιεί η Αϊντχόφεν (1-2-0), αντιθέτως η Φέγενορντ μετράει 3-0-0 και πηγαίνει στο μεγάλο ντέρμπι με την ψυχολογία στη ύψη. Αδικαιολόγητα προσφέρεται σε τόσο χαμηλά επίπεδα ο άσος, η φόρμα είναι με το μέρος των φιλοξενούμενων, κάτι που καθιστά το ασιατικό διπλό +0,75 στο 1,85 της Bet365 (επιλογή) σημείο με αξία.\nΛίγο έλειψε να αποκλειστεί η Μπορντό από την Κάϊρατ στο Γιουρόπα Λιγκ, πολύ κοπιαστικό ταξίδι αυτό στα βάθη του Καζακστάν αφου για να βρεθεί εκεί ταξίδεψε (με ιδιωτικό αεροπλάνο) κάτι παραπάνω από 6.000 χιλιόμετρα που καταγράφηκε και ως η μεγαλύτερη απόσταση που έχει διανύσει ομάδα σε ευρωπαϊκό παιχνίδι. Χωρίς νίκη ακόμα στο πρωτάθλημα οι «γιρονδίνοι» (0-2-1) με τη Ναντ να είναι αήττητη (2-1-0) και χωρίς να δεχτεί ακόμα γκολ. Επιλογή το ασιατικό διπλό +0,5 (Χ2) στο 1,875 της Bet365. 739. ΣΟΥΟΝΣΙ - ΜΑΝΤΣΕΣΤΕΡ ΓΙΟΥΝ.\nΠαράγουν ευκαιρίες σε κάθε παιχνίδι τους οι «κύκνοι», ειδικά μέσα στο «Λίμπερτι» βγάζουν μεγαλύτερη δυναμική, τρία γκολ έφτασε ήδη ο Γκομίς. Δεν είναι κακή η Γιουνάιτεντ, αντιθέτως παρουσιάζεται πάντα σοβαρή, της λείπει όμως ένας φορ που θα κάνει το εύκολο γκολ και δείχνει να «βραχυκυκλώνει» σε ματς που καλείται να φτιάξει παιχνίδι. Πάντως θα βρει χώρους στο ματς με τη Σουόνσι, ώστε να εκμεταλλευτεί τη γρήγορη τριάδα Μάτα, Ντεπάι, Ρούνει, ενώ επιστρέφει και ο Φελαϊνί για το ψήλο παιχνίδι. Καλές πιθανότητες για το GG, 1,80 η τιμή του στον Stoiximan.\nΤον πρώτο της βαθμό στο πρωτάθλημα πήρε η Βέρντερ την προηγούμενη αγωνιστική καθώς αναδείχθηκε ισόπαλη 1-1 στην έδρα της Χέρτα, δίκαιο αποτέλεσμα με τις δύο ομάδες να έχουν μοιρασμένες ευκαιρίες. Η ομάδα του Σκρίπνικ μετά και από αυτό το αποτέλεσμα απέκτησε ψυχολογία και σίγουρα θα υποδεχτεί τα «πουλάρια» με άλλο αέρα. Ισάριθμες ήττες μετράει η Γκλάντμπαχ στις 2 πρώτες αγωνιστικές του πρωταθλήματος, πρόσφατα έχασε από δίκαια την Μάιτζ εντός έδρας 1-2, 6 γκολ σε 2 αναμετρήσεις έχει δεχθεί η ομάδα του Φαβρ κάτι που αποδεικνύει το σοβαρό αμυντικό πρόβλημα που αντιμετωπίζει. Στα αγωνιστικά και πάλι εκτός αποστολής ο βασικός αμυντικός Ντομίνγκεζ. Με τους γηπεδούχους πάμε, στην απόδοση 1,975 ο άσος +0,25 στην Βet365 αποτελεί επιλογή.\nΣυνεχίζει το θετικό της σερί η Ίλβες, παραμένει αήττητη στα έξι τελευταία (3-3-0) και στην έδρα της αποδίδει εξαιρετικά βασιζόμενη στην άμυνα (5-4-1 εντός, 9-4 τα τέρματα, 9/10 under 2,5). Η Ελσίνκι έμεινε στο 0-0 απέναντι στην Κράσνονταρ και αποχαιρέτησε την Ευρώπη, στο πρωτάθλημα εξακολουθεί να οδηγεί την κούρσα, αλλά μακριά από το γήπεδό της αγνοεί τη νίκη στα πιο πρόσφατα τέσσερα (2-4-3 συνολικά εκτός). Επιβαρυμένη από τα συνεχή παιχνίδια η Ελσίνκι, οι επιδόσεις της μακριά από το σπίτι της δεν δικαιολογούν τα σετ που κυκλοφορούν, αξία υπάρχει στο 1Χ στο 2,05 της Bet365.\nΟυραγός της βαθμολογίας η Πετρόλουλ (1-4-3), με νέο προπονητή θα πορευτεί από εδώ και εξής, στο γήπεδό της πάντως δεν έχει ηττηθεί (1-2-0, 3/3 GG). Η Άστρα δεν τα κατάφερε την Πέμπτη απέναντι στην Άλκμααρ και αποχαιρέτησε την Ευρώπη, εντός των συνόρων πάντως μετράει τέσσερις συνεχόμενες νίκες και μακριά από το σπίτι της έχει 3/3 νίκες (3/3 over 2,5 & GG). Σωστό δείχνει το σετ, θα πάμε με το GG στο 1,85 του Stoiximan, με την Άστρα να έχει την καλύτερη επίθεση και τη δεύτερη χειρότερη άμυνα του πρωταθλήματος.\nΗ Βέστερλο μετράει 1-2-2 στο πρωτάθλημα και 1-1-0 εντός έδρας, η Άντερλεχτ 3-1-1 και 1-0-1 εκτός, με δυο πάντως από τις νίκες της να έρχονται στις καθυστερήσεις, επιπλέον το κλίμα στα αποδυτήρια της έχει διαταραχθεί το τελευταίο διάστημα. Οι χαμηλές τιμές του διπλού μας στρέφουν προς τα αριστερά,τον ασιατικό άσο +1,0 στο 1,85 της Bet365.\nΔεν θέλει να σκέφτεται οποιοδήποτε άλλο αποτέλεσμα πέραν της νίκης η ομάδα της Λεμεσού με ένα αντίπαλο που δεν έδειξε κάτι ιδιαίτερο. Παιχνίδι περισσότερο για live. 862. ΕΝ. Ν. ΠΑΡΑΛΙΜΝΙΟΥ - ΑΠΟΛΛΩΝ ΛΕΜΕΣΟΥ\nΧρειάζεται βελτίωση από τον Απόλλωνα αν θέλει να συνεχίσει νικηφόρα καθώς δεν μπορεί να είναι τυχερός σε κάθε παιχνίδι. Θα περιμένουμε το live για να δώσουμε ψήφο εμπιστοσύνης στους κυανόλευκους καθώς αποδόσεις του @1,35 δεν λένε κάτι. 118. ΠΑΝΑΘΗΝΑΪΚΟΣ - ΑΕΛ ΚΑΛΛΟΝΗΣ\nΑπό μεγάλο αγωνιστικό και οικονομικό σοκ έρχεται ο Παναθηναϊκός, καθώς την Πέμπτη γνώρισε τον αποκλεισμό από την Γκαμπάλα στα πλέι-οφ του Τσάμπιονς Λιγκ. Στόχος για την ομάδα του Γιάννη Αναστασίου είναι να διασκεδάσει τις εντυπώσεις κόντρα στη φανερά ανέτοιμη Καλλονή, που θα χρειαστεί αρκετό χρόνο ακόμα για να βρει τα πατήματα της. Θα ψάξουν το ξέσπασμα οι πράσινοι, με το συνδυασμό άσου και over 2,5 να αποτελεί επιλογή στο 1,88 του Stoiximan. 119. ΑΣΤΕΡΑΣ ΤΡΙΠΟΛΗΣ - ΠΑΝΑΙΤΩΛΙΚΟΣ\nΜε άγριες διαθέσεις ξεκίνησε τη φετινή σεζόν ο Αστέρας Τρίπολης, που πέρασε νικηφόρα από την Κομοτηνή, επικρατώντας με 0-2 του Πανθρακικού, έχοντας την καθολική υπεροχή καθ’ όλη τη διάρκεια του αγώνα. Άρεσε, αλλά ήταν αναποτελεσματικός ο Παναιτωλικός, που υπέπεσε σε πολλά λάθη στην άμυνα, με αποτέλεσμα να γνωρίσει την ήττα από τον Παναθηναϊκό με 1-2. Άκρως επιθετική η φιλοσοφία του νέου τεχνικού της ομάδας, Λιονέλ Πόνσες, την οποία και έχει εμφυσήσει ήδη στους ποδοσφαιριστές του. Πολύ μεγάλο μοιάζει στα μάτια μας το αμφίσκορο, με την Bet365 να το προσφέρει στο 2,37, το οποίο και αποτελεί επιλογή στο συγκεκριμένο ζευγάρι.\nΜετά το πολύτιμο διπλό της πρεμιέρας κόντρα στην Καλλονή, το κλίμα στις τάξεις του Ηρακλή είναι εξαιρετικό και άπαντες στο σύλλογο περιμένουν πως και πως το πρώτο εντός έδρας παιχνίδι της ομάδας στη Σούπερ Λιγκ έπειτα από τέσσερα χρόνια. Με αρκετές αλλαγές αναμένεται να παρουσιαστεί στο Καυταντζόγλειο ο Πανιώνιος, καθώς-όπως παραδέχτηκε και ο προπονητής του- η ομάδα στερείται αρκετά σε θέμα φυσικής κατάστασης. Δε μας λέει κάτι το 1,75 του άσου, όμως αν αυτός συνδυαστεί με το under 3,5, μας δίνει απόδοση 2,10 στον Stoiximan.\n626. ΡΕΑΛ ΓΚΑΡΚΙΛΑΣΟ - ΚΑΖΑΜΑΡΚΑ Πάλεψε για τον τίτλο στο Απερτούρα η Γκαρσιλάσο, έμεινε τελικά στην τέταρτη θέση, πληρώνοντας την εκτός έδρας παρουσία της. Προτελευταία τερμάτισε στο Απερτούρα η Καχαμάρκα, η οποία είναι σε δύσκολη θέση στην ειδική βαθμολόγια του υποβιβασμού. Άσος χωρίς αξία.\nΚαλύτερο ξεκίνημα δεν θα μπορούσε να φανταστεί η Εϊμπάρ που στην πρεμιέρα πέρασε νικηφόρα από τη Γρανάδα (1-3) με πολύ καλή εμφάνιση. Στόχος της στη δεύτερη αγωνιστική να αποδείξει πως δεν είναι ο φτωχός συγγενής της Χώρας των Βάσκων και να πάρει βαθμούς και με την Μπιλμπάο που είναι αρκετά κουρασμένη (5 ματς τις 13 προηγούμενες μέρες, τα τρία απέναντι στη Μπαρτσελόνα). Έχει όλα τα φόντα να το καταφέρει αφού εκτός από πάθος διαθέτει πλέον και πολλές ποιοτικές λύσεις μετά την γενναία μεταγραφική της ενίσχυση. Καλή σκέψη το 1Χ στο 1,75 τουStoiximan που μένει οριακά έξω από τις επιλογές μας λόγω απόδοσης αφού θα το θέλαμε λίγο υψηλότερα. 569. ΟΣΑΣΟΥΝΑ - ΜΙΡΑΝΤΕΣ\nΗ Αλαβές πέρασε με 3-2 από την έδρα της Ουέσκα στην πρεμιέρα του πρωταθλήματος, προηγήθηκε μάλιστα με 3-0 και παραλίγο να πληρώσει την χαλάρωση που έδειξε από εκείνο το σημείο το μετά. Η Οβιέδο επέστρεψε στην κατηγορία με το εντός έδρας 2-2 απέναντι στη Λούγκο, παρουσιάστηκε με αρκετά επιθετική διάθεση έχοντας μεταξύ πολλών ευκαιριών και δυο δοκάρια. Αρκετά σφιχτό το σετ, με επιθετικές διαθέσεις εμφανίστηκαν οι δυο ομάδες στις πρεμιέρες τους, με καλό μάτι βλέπουμε τόσο το GG στο 1,85 όσο και το over 2,5 στο 2,17 του Stoiximan. 1200. ΚΟΥΜΠΑΝ - ΤΣΣΚΑ ΜΟΣΧΑΣ\nΜέτριο το ξεκίνημα της ΒΑΚ Πέλετς (1-1-4), στην έδρα της μετράει 1-0-2, η Άλταχ έμεινε εκτός Ευρώπης από τη Μπελενένσες και μπορεί πλέον να επικεντρωθεί στο πρωτάθλημα, όπου έχει χάσει σημαντικό έδαφος (1-0-5 συνολικά, 0-0-3 εκτός). Η Άλταχ αναμένεται να είναι επηρεασμένη από τα συνεχή παιχνίδια, κάτι που καθιστά φαβορί της αναμέτρησης τους γηπεδούχους, δίνουμε τον πρώτο λόγο στον ασιατικό άσο -0,25 στο 1,825 της Bet365. 505. ΤΟΛΟΥΚΑ - ΛΕΟΝ\nΔεν υπάρχει αμφιβολία ποιά ομάδα θα κερδίσει. Οι πορτοκαλί έχουν όλα τα φόντα να σκοράρουν όσα θέλουν.\nΠέτυχε τον στόχο της εισόδου της στους ομίλους του Τσάμπιονς Λιγκ η Βαλένθια όπου μπορεί να έχει και υψηλότερες βλέψεις λόγω βατής κλήρωσης (Λυών, Ζενίτ, Γάνδη). Στο πρωτάθλημα άξιζε τη νίκη βάση ευκαιριών στο Βαγιέκας (0-0 με Ράγιο) παίζοντας μάλιστα με πολλές απουσίες βασικών παικτών. Η Λα Κορούνια έδειξε πιο συμπαγής στην πρεμιέρα σε σχέση με όσα ξέραμε από πέρσι αλλά το πρόβλημα αποτελεσματικότητας στην επίθεση εξακολουθεί να υφίσταται. Στο 1,97 βρίσκουμε τη νίκη της από το ημίχρονο (1/1) στον Stoiximan ενώ ίδια απόδοση δίνει και η συνδυαστική επιλογή νίκης της με 1 (3,75/Bet365) ή 2 γκολ διαφορά (4,15/Stoiximan ).\nΣίγουρα το Σεβίλλη-Ατλέτικο είναι το πιο ενδιαφέρον αλλά και αμφίρροπο ματς της 2ης αγωνιστικής στη Λα Λίγκα. Πολύ ισορροπημένο δείχνει, η Σεβίλλη στο «Σάντσεθ Πιθχουάν» είναι πανίσχυρη ενώ υπάρχει και ενθουσιασμός από την απόκτηση του Γιορέντε. Η Ατλέτικο όμως δεν χάνει από τους Ανδαλουσιάνους εδώ και πέντε χρόνια (6-5-0 σε όλες τις διοργανώσεις και ανεξαρτήτως έδρας), στο 3,20 προσφέρεται η ισοπαλία στον Stoiximan . 122. ΠΑΣ ΓΙΑΝΝΙΝΑ - ΠΑΟΚ\nΜετά την απώλεια της νίκης στην πρεμιέρα του πρωταθλήματος, όταν και δέχτηκε γκολ στις καθυστερήσεις από τη Βέροια, ο ΠΑΣ υποδέχεται τον ΠΑΟΚ με στόχο να σπάσει το ρόδι για φέτος. Το ίδιο επιθυμεί και ο Δικέφαλος, που παρατάχθηκε με πολλές αλλαγές κόντρα στην Ξάνθη, με αποτέλεσμα να είναι ασύνδετος στον αγωνιστικό χώρο, όμως στα Γιάννινα θα αγωνιστούν και πάλι αρκετοί ποδοσφαιριστές που ήταν και πέρυσι στην ομάδα. Τρεις νίκες και μία ήττα μετράει ο «Δικέφαλος του Βορρά» στην πρωτεύουσα της Ηπείρου στις τέσσερις τελευταίες επισκέψεις του, ενώ αξίζει να αναφερθεί πως οι δύο ομάδες έχουν πολύ καλές σχέσεις μετά και τις μεταγραφές των Κοροβέση και Χαρίση κατά τη διάρκεια του καλοκαιριού. Δε χωράει άλλη γκέλα για τους Θεσσαλονικείς, που θέλουν να πάνε στη διακοπή με καλή ψυχολογία, εν όψει και της δύσκολης συνέχειας. Επιλογή το -0,25 ασιατικό διπλό στο 1,925 της Bet365. 1227. ΜΙΝΤΙΛΑΝΤ - ΧΟΜΠΡΟ\nΤραγική εμφάνιση στην πρεμιέρα για την Τενερίφη, διασύρθηκε με 3-6 από τη Νουμάνθια με την άμυνα της να κάνει το ένα λάθος μετά το άλλο. Με ισοπαλία επέστρεψε στην κατηγορία η Ταραγόνα, πήρε το 2-2 απέναντι στην Αλμπαθέτε με την ισοφάριση να έρχεται στις καθυστερήσεις με ανύπαρκτο πέναλτι, ωστόσο η απόδοσή της δεν ήταν κακή και άξιζε το βαθμό. Προς τα γκολ κοιτάμε εδώ, αμφότερες έδειξαν επιθετικές αρετές και αμυντικά κενά τα οποία είναι δύσκολο να διορθωθούν μέσα σε διάστημα μιας μόνο εβδομάδας. 573. ΜΑΓΙΟΡΚΑ - ΠΟΝΦΕΡΑΝΤΙΝΑ\nΜε ήρωα τον Καρνέζη πέρασε νικηφόρα από την έδρα της Γιουβέντους οδηγώντας την στην πρώτη της εντός έδρας ήττα σε πρεμιέρα Καμπιονάτο στην ιστορία της. Εξαιρετικά στημένη, έπαιξε με την αγαπημένη της τακτική των αντεπιθέσεων χωρίς πάντως να αποφύγει και τις πολλές ευκαιρίες του αντιπάλου μπροστά στην περιοχή του Έλληνα κίπερ. Η Παλέρμο από την άλλη έχει τρομερά προβλήματα στο γκολ που δεν κρύφτηκαν στο 1-0 στο 91' κόντρα στην ελλιπέστατη Τζένοα, με αυτά τα δεδομένα κοιτάμε μόνο προς τα αριστερά, δεν είναι κακός ο άσος του 2,20, ενδεχομένως να βρούμε και καλύτερες ευκαιρίες στο live αν οι γηπεδούχοι αργήσουν να σκοράρουν. 747. ΝΑΠΟΛΙ - ΣΑΜΠΝΤΟΡΙΑ\nΑπόλυτα απογοητευμένη από την πρεμιέρα η Νάπολι, και πως να μην είναι άλλωστε όταν ανοίγει το σκορ στο 3ο λεπτό κόντρα σε μία ομάδα όπως η Σασσουόλο από την οποία δεν έχει ηττηθεί ποτέ και όμως δεν καταφέρνει καν να πάρει βαθμό. Η Σαμπντόρια βρήκε και έκανε κόντρα στην Κάρπι (5-2) και αν υπερεκτιμήσει τις δυνατότητές της μπορεί να βρει τον μπελά της στο Σαν Πάολο. Δεν παίζεται ο χαμηλός άσος, μοναδική πιθανή διέξοδος ο συνδυασμός του με το over που ανεβάζει την απόδοση στο 2,10. 748. ΚΙΕΒΟ - ΛΑΤΣΙΟ\nΦοβήθηκε περισσότερο απ' ότι θα έπρεπε τη ρεβάνς της Γερμανίας η Λάτσιο, άλλαξε το σύστημα παίζοντας με τριάδα στόπερ και το πλήρωσε χάνοντας τη συνοχή της και αρπάζοντας 3 τέρματα. Η Κιέβο έβγαλε μεγάλο διπλό στην πρεμιέρα στο Έμπολι αλλά δεν διαθέτει την αγωνιστική ετοιμότητα των Λατσιάλι έχοντας και τραγική προϊστορία με 0-4-8 στα 12 τελευταία μεταξύ τους ματς. Δεν είναι κακό το διπλό του 2,20 που είναι ανεβασμένο λόγω των συγκυριών, οι συντηρητικοί πάμε με το -0,25 του 1,925. 749. ΤΖΕΝΟΑ - ΒΕΡΟΝΑ\nΜεγάλα τα αμυντικά κενά της Φροζινόνε που δεν έδειξε ακόμη έτοιμη να πάρει βαθμούς με κατενάτσιο στη μεγάλη κατηγορία. Η Αταλάντα δεν μπόρεσε να πάρει κάτι χάνοντας το Χ στο Μιλάνο στο τελευταίο λεπτό όμως παραδοσιακά κάτι τέτοια ματς στο Μπέργκαμο εδώ και αρκετά χρόνια τα καθαρίζει. Έστω και στο 1,75 παίζεται ο άσος, με το -2,5 χάντικαπ των κόρνερ που περιμένει μονόλογο των γηπεδούχων. 751. ΤΟΡΙΝΟ - ΦΙΟΡΕΝΤΙΝΑ\nΆργησε αλλά σοβαρεύτηκε η Τορίνο δείχνοντας την διαφορά κλάσης και ποιότητας σε σχέση με τη νεοφώτιστη Φροζινόνε παίρνοντας τελικά τη νίκη με ανατροπή και 1-2. Φυσικά πολύ πιο δύσκολο το ματς κόντρα σε μία Φιορεντίνα που έδειξε τα δόντια της κερδίζοντας με 2-0 αντί 5-0 τη Μίλαν στην πρεμιέρα και έχει τρομερή παράδοση σε αυτό το γήπεδο με 3-4-0 στα τελευταία 7 ματς. Σίγουρα πιθανά όλα τα αποτελέσματα, σωστά μοιρασμένο το σετ με μία πιθανή ισοπαλία (3,20) που δεν θα αφήσει κανέναν παραπονεμένο. 752. ΜΟΝΑΚΟ - ΠΑΡΙ ΣΕΝ ΖΕΡΜΕΝ\nΔυναμικό το ξεκίνημα της Παρί στο πρωτάθλημα, δείχνει να θέλει από νωρίς να καθαρίσει την υπόθεση τίτλος ώστε να επικεντρωθεί στις ευρωπαϊκές της υποχρεώσεις. Η Μονακό έρχεται από τον αποκλεισμό από το Τσάμπιονς Λιγκ, αναμένεται επιβαρυμένη από το μεσοβδόμαδο παιχνίδι, ενώ θα πορευτεί από εδώ και στο εξής χωρίς τον Κυρζαβά. Πιθανό ντεμπούτο για Ντι Μαρία και Ιμπραΐμοβιτς για τους φιλοξενούμενους, έχουν σίγουρα τον πρώτο λόγο για τη νίκη, όμως δεν περιμένουμε να αλλάξουν την προσέγγιση τους, θα δώσουν το βάρος στην άμυνα. Από το απλό διπλό θα προτιμήσουμε τα σκορ τα σκορ 0-1/0-2/1-2 με κάλυψη στο 1-1 δίνουν συνδυαστική απόδοση 2,08 στον Stoiximan.\nΆθλια η εικόνα της Γρανάδα τη Δεύτερα όπου ηττήθηκε εντός έδρας με 1-3 από την Εϊμπάρ παρουσιάζοντας πολλά κενά στην άμυνα. Η Χετάφε ηττήθηκε επίσης στην 1η αγωνιστική χωρίς όμως η Εσπανιόλ να είναι καλύτερη της. Δέχτηκε γκολ από τα αποδυτήρια και παρότι είχε συντριπτικά υπέρ της την κατοχή μπάλας και έφτιαξε κάποιες καλές ευκαιρίες δεν κατάφερε να διασπάσει και να ξεκλειδώσει την άμυνα των Μαδριλένων. Επιλογή ο ασιατικός άσος -0,25 στο 1,80 της Bet365, πλέον παίζεται στο 1,70. 1096. ΣΙΑΤΛ - ΠΟΡΤΛΑΝΤ ΤΑΪΜΠΕΡΣ


Η Γαλλία με Φαλ κατατρόπωσε τις ΗΠΑ – RedNews – Τα ερυθρόλευκα νέα\nΗ Γαλλία με Φαλ κατατρόπωσε τις ΗΠΑ\nΜπαμ με το… καλημέρα του Ολυμπιακού τουρνουά του Τόκιο, με την Γαλλία του Φουρνιέ, του Ντε Κολό αλλά και του Μουστάφα Φαλ, να βγάζει… νοκ άουτ τις ΗΠΑ με 82-76, δείχνοντας έτοιμη για μεγάλα πράγματα. Πολύτιμη η συνεισφορά του σέντερ του Ολυμπιακού, ο οποίος τελείωσε το παιχνίδι με επτά πόντους και τέσσερα ριμπάουντ.\nΟι Αμερικανοί έδειχναν πως είχαν τον έλεγχο του αγώνα, αποκτώντας προβάδισμα 10 πόντων με το ξεκίνημα της τρίτης περιόδου (37-47). Κάπου εκεί, όμως, οι Γάλλοι…. γύρισαν τον διακόπτη και με τον Φουρνιέ να κάνει όργια, έκλεισαν το δεκάλεπτο μπροστά στο +6 (62-56). Οι ΗΠΑ είχαν τις απαντήσεις, ξέφυγαν και πάλι με επτά πόντους (67-74), όμως το συγκρότημα του Βενσάν Κολέ κρατούσε τα καλύτερα για το φινάλε και με ένα επιμέρους 15-2 (!), έφτασε στην τεράστια νίκη με 82-76.\nΑπίστευτη εμφάνιση πραγματοποίησε ο Φουρνιέ, που με 28 πόντους… εκτέλεσε τους Αμερικανούς. 14 πόντους και εννιά ριμπάουντ είχε ο Γκομπέρ, 13 πόντους είχε ο Ντε Κολό, ενώ ο Μουστάφα Φαλ, σε 11’19” είχε επτά πόντους, με 1/2 δίποντα και 5/6 βολές, καθώς και τέσσερα ριμπάουντ.\nΤα δεκάλεπτα: 15-22, 37-45, 62-56, 82-76\nΣτον… αέρα η έναρξη του πρωταθλήματος


Μόνο Ποίηση: Το Χάλκεον Χέρι του Φόβου\nΑναρτήθηκε από Iptamenos Ollandos στις 11:10 μ.μ.\nΕτικέτες Α. Κάλβος, ελληνικά\nand33 14 Αυγούστου 2009 - 6:23 μ.μ.\nΈνας ύμνος του Κάλβου που πάντα πρέπει να έχουμε στη σκέψη μας. "Θέλει αρετή και τόλμην η ελευθερία"\nIptamenos Ollandos 18 Αυγούστου 2009 - 9:34 μ.μ.\nΠράγματι φίλε μου, ύμνος, που ...άργησε να αναρτηθεί σ'αυτό το ιστολόγιο ;-)


To Διαζύγιο στις μέρες μας | Your e-articles\nTo Διαζύγιο στις μέρες μας\n«Ούς ο Θεός συνέζευξεν, άνθρωπος μη χωριζέτω»\nΤην τελευταία δεκαετία παρατηρείται ότι στην πλειονότητα των σύγχρονων χωρών ο όρος της οικογένειας έχει αλλάξει. Νέοι τύποι ανθρώπινων δεσμών όπως τα ομόφυλα ζευγάρια, οι επόμενοι γάμοι, και οι μονογονεϊκές αυξάνονται σε σχέση με τις πυρηνικές οικογένειες. Μεγαλώνουμε και ζούμε σε μια χώρα που ο θεσμός της οικογένειας παραμένει σε ικανοποιητικό βαθμό ιερός. Κοινός αρνητικός παρονομαστής για όλους τους τύπους οικογενειών είναι η διάλυσή τους, ο χωρισμός. Σύμφωνα με τις τελευταίες μελέτες οι 2 στους 5 γάμους στην Ελλάδα οδηγούνται στο διαζύγιο. Στην Ευρώπη το αντίστοιχο ποσοστό είναι 2 διαζύγια στους 4 γάμους, με την Ελλάδα να βρίσκεται στην 19η θέση.\nΘεωρείται αυτονόητο ότι ο κάθε ένας δεν προχωράει σε γάμο και στην δημιουργία οικογένειας θέλοντας να χωρίσει. Ωστόσο συντελούν πολύ παράγοντες σε αυτή την απόφαση. Η απαιτητική καθημερινότητα, η ανεργία, η οικονομική κρίση, η μη ανάληψη ευθυνών, όπως και η πρόσφατη νέα πραγματικότητα της καραντίνας και της απομόνωσης λόγω του κορωνοϊού είναι μερικοί λόγοι της διατάραξης του οικογενειακού βίου.\nΟι παράγοντες που οδηγούν στο Διαζύγιο:\nΠαρατηρείται έντονα μια αλλαγή ως προς τι ορίζουν σχέση και γάμο οι άνθρωποι. Φαίνεται πως ο τρόπος που ανατρέφονται οι νέες γενιές επηρεάζουν τις σχέσεις που δημιουργούν, εν συνεχεία τον γάμο και κατά συνέπεια το διαζύγιο. Στην σύγχρονη εποχή τα παιδιά μεγαλώνουν με διαφορετικό τρόπο. Είναι, θα λέγαμε, πιο «καλομαθημένα». Αργούν να φύγουν από το πατρικό τους σπίτι, αργούν να αναλάβουν ευθύνες, όπως και να ωριμάσουν. Προτιμούν να διαλύσουν κάτι παρά να το επιδιορθώσουν γιατί γνωρίζουν ότι θα έχουν αρκετές επιλογές. Επιπροσθέτως, μερικοί ακόμα παράγοντες που οδηγούν στην ρήξη και τελικώς στο διαζύγιο, είναι:\nΟι γονείς του ζευγαριού: Στην Ελλάδα ο κατεξοχήν γραφικός χαρακτήρας της οικογένειας παραμένει η κακιά πεθερά. Ωστόσο ο χαρακτηρισμός εναπόκειται στα χαρακτηριστικά και τις συμπεριφορές και όχι τόσο στο άτομο. Ακόμα και στις μέρες μας συνηθίζεται οι γονείς του ζευγαριού να έχουν λόγο στον γάμο και στις επιλογές των ζευγαριών. Γονείς που ανατρέφουν υποτακτικά παιδιά αρνούνται να παραδεχτούν ότι εκείνα είναι πλέον σε θέση να κάνουν τις επιλογές τους, την ζωή τους και, φυσικά, τα λάθη τους. Δεν είναι λίγες οι φορές που τα παιδιά όντας ενήλικα και διανύοντας ακόμα και την τρίτη δεκαετία της ζωής τους υπακούν τους γονείς και καταστρέφουν μια κατά τ’ άλλα υγιή σχέση.\nΟικονομικά προβλήματα\_Ανεργία: Η χώρα μας για πάνω από μια δεκαετία ταλανίζεται από την οικονομική κρίση που συνέπειά της είναι και το μεγάλο ποσοστό ανέργων. Στην περίπτωση που ένας σταθερός οικογενειακός βίος διαταραχτεί με την ανεργία του συζύγου ή της συζύγου δύσκολα θα διαφύγει από τον μονόδρομο του χωρισμού. Έρευνες δείχνουν ότι τα οικονομικά προβλήματα ενίοτε μπορούν να δυναμώσουν τον οικογενειακό θεσμό, εκείνο που δείχνει να επιφέρει την γκρίνια, τα προβλήματα και τους τσακωμούς φαίνεται να είναι η ανεργία κυρίως του άντρα, καθώς το στερεότυπο «ο άνδρας φέρνει τα λεφτά στο σπίτι» φαίνεται ότι καλά κρατεί.\nΜέσα Κοινωνικής δικτύωσης: Στην πλειονότητά τους οι νέοι διαχειρίζονται από ένα και άνω προσωπικό λογαριασμό στα social media. Στον παράλληλο ιντερνετικό κόσμο όπου οι γνωριμίες καθίστανται πιο εύκολες, τα προβλήματα στις σχέσεις πληθαίνουν. Όπως ήδη αναφέρθηκε οι νέοι εύκολα διαλύουν σχέσεις, φιλίες, οικογένειες. Το φαινόμενο αυτό γιγαντώνεται με τα μέσα κοινωνικής δικτύωσης. Εκεί οι επιλογές είναι πολλές, ανοιχτές σε προκλήσεις και οι συγκρίσεις αναπόφευκτες. Απ’ την άλλη πλευρά η ζήλεια και οι συνεχείς τσακωμοί οδηγούν το ζευγάρι σε ρήξη.\nΚαραντίνα: Η νέα πραγματικότητα όλων μας. Τον τελευταίο χρόνο η καθημερινότητά μας άλλαξε. Η επιβολή των μέτρων δυσκόλεψε την συνύπαρξη αρκετών ζευγαριών. Ήδη γίνεται λόγος για ραγδαία αύξηση των διαζυγίων μέσα στην διάρκεια του εγκλεισμού στο σπίτι. Η έλλειψη προσωπικού χώρου και χρόνο προκάλεσε έντονες αντιπαραθέσεις ειδικά στα μεγάλα αστικά κέντρα όπου οι άνθρωποι αναγκαστικά ζουν σε μικρά διαμερίσματα. Τέλος, άλλοι παράγοντες φαίνεται να είναι: η διαφορά ηλικίας, η μη σωστή διαχείριση των τσακωμών, η έλλειψη σεβασμού προς τον σύζυγο.\nΟι επιπτώσεις των διαζυγίων στην ζωή των ενήλικων:\nΑν και το διαζύγιο είναι από τα ίδια τα πρόσωπα σε πολλές περιπτώσεις ηθελημένο επιφέρει ωστόσο κοινωνικές και ψυχολογικές επιπτώσεις. Ο κάθε άνθρωπος που κάνει μια γνωριμία με σκοπό τον γάμο και την δημιουργία κοινής οικογένειας δεν σκέφτεται ότι θα χωρίσει. Όταν όμως οι καταστάσεις και η απόφαση οδηγεί στο διαζύγιο το ανδρόγυνο περνάει διάφορες πιέσεις. Αρχικά, οι κοινωνικές. Η είδηση ενός διαζυγίου ακόμα και σήμερα αποτελεί θέμα σχολιασμού ειδικά στις μικρότερες κοινωνίες. Συγγενείς, γειτονιά, συνάδελφοι και φίλοι θέλουν να μάθουν τον λόγο, τις λεπτομέρειες και εν συνεχεία να κάνουν την κριτική τους. Το ζευγάρι λοιπόν πρέπει να διαχειριστεί αρχικά την αλλαγή στην προσωπική τους ζωή τόσο και το τι θα πει ο κόσμος στο άκουσμα ενός χωρισμού.\nΎστερα, οι ψυχολογικές επιπτώσεις. Γνωρίζοντας την κριτική των τρίτων για τον χωρισμό που βιώνουν καθώς και το βάρος της προσωπικής αποτυχίας που πρέπει να διαχειριστούν τα άτομα αυτά βρίσκονται σε σύγχυση. Οι μεν άντρες καθώς δεν φάνηκαν αντάξιοι των περιστάσεων και οι γυναίκες γιατί δεν μπόρεσαν να κρατήσουν ενωμένη την οικογένειά τους.\nΟι επιπτώσεις των διαζυγίων στην ζωή των παιδιών:\nΚαθώς ένα διαζύγιο είναι μια δύσκολη και ψυχοφθόρα διαδικασία για τους γονείς, η απρόσμενη αυτή αλλαγή κατακεραυνώνει την ζωή των παιδιών της οικογένειας. Αρχικά οι ψυχολογικές. Οι γονείς στην οικογένεια λειτουργούν όπως τα σχοινιά στο αλεξίπτωτο. Τα παιδιά το γνωρίζουν αυτό, στην περίπτωση ενός διαζυγίου και μαθαίνοντας ότι θα φύγει ο ένας τους γονιός (ο πατέρας, εκτός σπάνιων εξαιρέσεων) νιώθουν μια τεράστια ανασφάλεια. Ο φόβος ότι θα χάσουν για πάντα τον γονέα ενισχύει το αίσθημα της εγκατάλειψης. Σε αρκετές, μάλιστα, περιπτώσεις να παιδιά νιώθουν υπαίτια για το διαζύγιο. Θεωρούν ότι είναι η πηγή των προβλημάτων με αποτέλεσμα να κατακλύζονται από ενοχές. Θυμός, λύπη και στεναχώρια είναι επίσης μερικά από τα συναισθήματα που βιώνουν. Τα παιδιά πενθούν για το παρελθόν αλλά και για το μέλλον καθώς η νέα κατάσταση ανατρέπει όλα τα όνειρά τους.\nΤα μεγαλύτερα ηλικιακά παιδιά αναγκάζονται να αναλάβουν ευθύνες γονέα πολλές φορές και να ωριμάσουν απότομα εφόσον πρέπει να φροντίσουν και να υποστηρίξουν ψυχολογικά τα μικρότερα.\nΎστερα οι κοινωνικές. Στην περίπτωση που τα παιδιά αναγκαστικά θα πρέπει να αλλάξουν σπίτι, πόλη ή και χώρα τα πράγματα δυσκολεύουν ακόμα πιο πολύ. Τα παιδιά είναι πιθανό να γίνουν ανυπάκουα και επιθετικά. Η προσαρμογή σε νέο σχολείο είναι αρκετά δύσκολη και αυτά τα παιδιά στο νέο περιβάλλον μπαίνουν σε αμυντική θέση. Είναι μοναχικά και δεν κάνουν νέες γνωριμίες. Έρευνες υποδεικνύουν ότι τα αγόρια δυσκολεύονται να διαχειριστούν το διαζύγιο των γονιών τους σε σχέση με τα κορίτσια σε πρώτο χρόνο καθώς είναι ο πατέρας αυτός που φεύγει με αποτέλεσμα να τα αποπροσανατολίζει.\nΣυμβουλευτικοί τρόποι αντιμετώπισης:\nΑρχικά, η ανακοίνωση στα παιδιά πρέπει να γίνει όταν πλέον έχει αποφασιστεί αμετάκλητα. Είναι σημαντικό η ανακοίνωση να γίνει οργανωμένα και πριν αποχωρήσει ο ένας γονέας από το σπίτι. Πρέπει να είναι και οι δύο γονείς παρόντες και να εξηγήσουν στα παιδιά ότι ως γονείς θα είναι πάντα και οι δυο δίπλα τους.\nΠώς να κρυφτείς απ’ τα παιδιά, έτσι και αλλιώς τα ξέρουν όλα..\nΤα παιδιά καταλαβαίνουν περισσότερα απ’ ότι πιστεύουμε. Γνωρίζουν ότι οι σχέσεις των γονιών τους δεν είναι οι καλύτερες, ακούν τους καυγάδες και βλέπουν την ψυχρότητα. Ύστερα, η απολογία των γονιών βοηθάει στην κατανόηση του διαζυγίου. Τα παιδιά πρέπει να ακούσουν ότι οι γονείς ξέρουν πως αυτή η κατάσταση είναι επίπονη και δύσκολη για εκείνα. Να τα καθησυχάσουν ότι δεν φέρουν καμία ευθύνη αυτά αλλά είναι κοινή απόφαση των γονιών.\nΤέλος, θα πρέπει να εξηγήσουν τα πρακτικά, ποιος φεύγει, που θα πάει, πότε θα τον βλέπουμε, τι δραστηριότητες κάνουμε μαζί. Μία ανοιχτή συζήτηση θα βοηθήσει τα παιδιά να ρωτήσουν για όποιες απορίες έχουν και τι είναι αυτό που τα προβληματίζει.\nΌταν τα διαζύγια πρέπει να είναι η λύση.\nΗ τωρινή κατάσταση της καραντίνας έγινε αφορμή ώστε αρκετοί να αντικρίσουν το πραγματικό πρόσωπο του σπιτιού τους. Όπως αναφέραμε τα διαζύγια τον τελευταίο χρόνο έχουν αυξηθεί. Δυστυχώς δεν είναι όλα αυτά συναινετικά. Οι καταγγελίες για ενδοοικογενειακή βία έχουν αυξηθεί. Άνδρες που χτυπούν τις γυναίκες τους, κακοποιούν ή\_και βιάζουν τα παιδιά τους. Γυναίκες που τα κακομεταχειρίζονται και πληθώρα περιπτώσεων ακόμα. Σε αυτές της περιπτώσεις το διαζύγιο είναι αναγκαίο καλό. Την σημερινή εποχή η παροχή ουσιαστικής βοήθειας των θυμάτων είναι αυτονόητη από την Εκκλησία, τους ειδικούς και την πολιτεία.\nΤο Διαζύγιο και οι Συνέπειες του. Καλλιρόη Παντελίδου. Νομική Βιβλιοθήκη, 2019\nΔιαζύγιο και Παιδιά. Ψυχολογικά Και Νομικά θέματα. Συλλογικό. University Studio Press, 1994


Οι γυναίκες που απολαμβάνουν τον καφέ διατρέχουν μικρότερο κίνδυνο να υποστούν εγκεφαλικό, σύμφωνα με νέα αμερικανική έρευνα της ιατρικής σχολής και της Σχολή Δημόσιας Υγείας του πανεπιστημίου του Χάρβαρντ.\nΟι γυναίκες που πίνουν πέντε με επτά φλιτζάνια καφέ την εβδομάδα είχαν 12% λιγότερες πιθανότητες να υποστούν εγκεφαλικό, σε σχέση με εκείνες που πίνουν μόλις ένα το μήνα, αποκαλύπτει η έρευνα που διενεργήθηκε σε δείγμα 83.000 γυναικών.\nΜάλιστα, το όφελος δεν προκύπτει από την καφεΐνη, καθώς οι γυναίκες που έπιναν άλλα ροφήματα που περιείχαν την ουσία, όπως το τσάι, δεν παρουσίασαν τις ίδιες μειωμένες πιθανότητες να υποστούν εγκεφαλικό.\nΦαίνεται ότι οι ευεργετικές ιδιότητες για την υγεία που προκύπτουν από την κατανάλωση καφέ προκύπτουν από τα αντιοξειδωτικά συστατικά του, τα οποία μειώνουν τις φλεγμονές και βελτιώνουν τη λειτουργία των αιμοφόρων αγγείων.\nΤαυτόχρονα, η μελέτη επιβεβαίωσε ότι οι ευεργετικές ιδιότητες του καφέ αφορούν μόνο υγιείς ανθρώπους. Πάντως, οι ερευνητές προειδοποιούν ότι όσοι πάσχουν από άγχος, υπέρταση και καρδιακά προβλήματα θα πρέπει να γνωρίζουν ότι η κατανάλωση καφέ πιθανόν να επιδεινώσει την κατάστασή τους.\nΤρεις κατασκευάστριες εταιρίες (Atheros Communications, Broadcom, CSR) ήδη ανακοίνωσαν ότι θα έχουν τσιπ για τη νέα γενιά Bluetooth\nΗ επόμενη γενιά της ασύρματης τεχνολογίας Bluetooth αναμένεται να μεταφέρει δεδομένα δέκα φορές πιο γρήγορα σε σχέση με σήμερα.\nΟι συσκευές που θα χρησιμοποιούν τα νέα ταχύτατα τσιπ, αναμένεται να εμφανιστούν στην αγορά στις αρχές του 2010.\nΗ κοινοπραξία που στηρίζει τη σχετική τεχνολογία, το Bluetooth Special Interest Group, ανακοίνωσε ότι κατέληξε σε ενιαίες προδιαγραφές (στάνταρτ) για το Bluetooth 3.0, που θα επιτρέπει τη γρήγορη μεταφορά μουσικής και ταινιών από ένα ηλεκτρονικό υπολογιστή σε ένα κινητό τηλέφωνο ή μια συσκευή MP3/iPod.\nΤρεις κατασκευάστριες εταιρίες (Atheros Communications, Broadcom, CSR) ήδη ανακοίνωσαν ότι θα έχουν τσιπ για τη νέα γενιά Bluetooth.\nΑν και το Bluetooth 3.0 θα έχει δεκαπλάσια ταχύτητα από το σημερινό Bluetooth, παρόλα αυτά θα είναι περίπου 20 φορές πιο αργό από ένα καλώδιο USB.\nΟι αστρονόμοι έχουν πλέον πειστεί ότι κάθε ένας από τους δισεκατομμύρια γαλαξίες στο σύμπαν διαθέτει μια υπερμεγέθη μαύρη τρύπα στο κέντρο του\nΟι αστρονόμοι για πρώτη φορά υποστηρίζουν πως πιθανότατα εκατοντάδες, μεσαίου μεγέθους μαύρες τρύπες δεν βρίσκονται ακίνητες στο κέντρο των γαλαξιών, όπως νόμιζαν ως τώρα, αλλά κυκλοφορούν στο δικό μας γαλαξία και καταβροχθίζουν τα πάντα στο πέρασμά τους.\nΕιδικοί υποστηρίζουν ότι η κοντινότερη στη Γη τέτοια περιφερόμενη μαύρη τρύπα βρίσκεται χιλιάδες έτη φωτός μακριά.\nΣύμφωνα με τη νέα επιστημονική μελέτη, αυτές οι "αδέσποτες" μαύρες τρύπες έχουν μείνει "ορφανές" από τότε που ο γαλαξίας μας "κατάπιε" ένα σωρό άλλους μικρότερους γαλαξίες στο πέρασμα των δισεκατομμυρίων ετών της ύπαρξής του.\nΟι αστρονόμοι έχουν πλέον πειστεί ότι κάθε ένας από τους δισεκατομμύρια γαλαξίες στο σύμπαν διαθέτει μια υπερμεγέθη μαύρη τρύπα στο κέντρο του.\nΠιστεύουν επίσης πως όταν οι γαλαξίες συγκρούονται - κάτι που συμβαίνει συχνά- οι κεντρικές μαύρες τρύπες τους συγχωνεύονται.\nΔΕΙΤΕ ΤΟ,ΕΙΝΑΙ ΠΟΛΥ ΩΡΑΙΟ ΚΑΙ ΠΡΑΓΜΑΤΙΚΑ....ΠΡΩΤΟΤΥΠΟ!!!!!!\nΤρεις κατασκευάστριες εταιρίες (Atheros Communic...\nΔΕΙΤΕ ΤΟ,ΕΙΝΑΙ ΠΟΛΥ ΩΡΑΙΟ ΚΑΙ ΠΡΑΓΜΑΤΙΚΑ....ΠΡΩΤΟΤ...


Music Society | Sound of the Desert\nHome /ΣΚΕΨΕΙΣ/Sound of the Desert\nΤρία εντελώς διαφορετικά συγκροτήματα. Τρεις δίσκοι διαφορετικοί μεταξύ τους, με κοινό χαρακτηριστικό την αίσθηση της ερήμου που αποπνέουν και την αγάπη των επιμέρους μουσικών για ξοδεμένες νύχτες κάτω από τον ατέλειωτο ουρανό.\nτου Χάρη Πολονύφη\n1. Hermano -…Into the Exam Room (Suburban 2007)\nΜέσα από τις στάχτες των stoner rock τιτάνων Kyuss ξεπήδησαν δυο συγκροτήματα. Και αν οι Queens of the Stone Age αποτελούν έως και σήμερα την πρώτη γραμμή του λεγόμενου “ροκ της ερήμου”, οι Hermano του John Garcia αξίζουν μεγαλύτερης αναγνώρισης. Με τον τρίτο τους δίσκο παρέδωσαν μια ντουζίνα σφιχτοδεμένων τραγουδιών, με τσαγανό, γκρουβάτες μπασογραμμές και την κλασσική θεματολογία του είδους. “Kentucky”, “Into the Exam Room”, “Bona Fide” και εννέα ακόμη συνθέσεις παρασύρουν τον ακροατή σε ένα ταξίδι μέσα στην δίνη της ερήμου. The desert is ruthless, όπως σωστά τραγουδάνε.\n2. Tinariwen-Tassili (Anti- 2011)\nΟι μουσικοί της φυλής Τουαρέγκ-από την Βόρεια μεριά της ερήμου στο Μάλι-που απαρτίζουν τους Tinariwen, σε κάθε τους κυκλοφορία μεταφέρουν μοναδικά τα επιμέρους συστατικά του περιβάλλοντός τους. Η απεραντοσύνη του ανοιχτού τοπίου, η αίσθηση μοναξιάς και η επιβλητική παρουσία της φύσης καθιστούν κάθε ακρόαση των δίσκων τους ξεχωριστή εμπειρία. Με ολοένα και περισσότερους καταξιωμένους μουσικούς έτοιμους να συνεργαστούν μαζί τους (στον συγκεκριμένο δίσκο είναι η σειρά του κιθαρίστα των Wilco Nels Cline), οι Tinariwen μπορεί να ρίχνουν ταχύτητες, με λιγότερες ηλεκτρικές κιθάρες αυτή την φορά, αλλά με τραγούδια σαν το “Walle Illa”, διατηρούν την δυναμική τους.\n3. The Earthbound – Earthbound (Trade 2000)\nΜέλη των Last Drive, Honeydive, Rockin’ Bones, αποτέλεσαν τον πυρήνα των ελλήνων Earthbound. Με μπροστάρη των Alex K. των πρώτων, διοχέτευσαν την αγάπη τους για την αμερικάνικη ροκ παράδοση της ερήμου σε τραγούδια γεμάτα ζωντάνια, με αρχή, μέση και τέλος, ικανά να φέρουν αυτόν τον ήχο πιο κοντά στα αυτιά του μέσου ακροατή. Οι διασκευές τους σε τραγούδια των Kyuss, Woody Guthrie αναδεικνύουν τις επιρροές τους, ενώ η σύνθεση τους “Jeffrey Lee Pierce”, αποτελεί φόρο τιμής στον αδικοχαμένο ηγέτη των The Gun Club, παρέχοντας την γέφυρα με τις garage punk καταβολές του συγκροτήματος.\nΟ Χάρης Πολονύφης παρουσιάζει την εκπομπή Captain America and the Wild Wild West κάθε Τετάρτη 22.00 – 23.00 (Την ίδια ώρα κάθε πρώτη Τρίτη του μήνα συμπαρουσιάζει την εκπομπή Harry-Irene Show μαζί με την Ειρήνη Μιχοπούλου).\nΔημήτρης Δημόπουλος (Sound Explosion) στο Music Society WebradiON (23-2-2014)\nWall of Death στο Music Society WebradiON (15-3-2014)\nTAGS: The Earthbound Hermano Tinariwen


CrashOnline.gr | Η Online έκδοση του περιοδικού CRASH! – Κοινωνία\n1 Φεβρουαρίου, 2014\tΚοινωνία\nΠοιά γεγονότα διαδραματίσθηκαν στα Ίμια; Μήπως η Ελλάδα σήκωσε… μπαϊράκι και τα διεκδικεί από την Τουρκία; Ο μαθητής της Γ’ Γυμνασίου δεν γνωρίζει εάν τα Ίμια ανήκουν στην Ελληνική Επικράτεια και υιοθετεί τη θεωρία της Τουρκίας περί «γκρίζων ζωνών».\nΝέους συρμούς αποκτά το τραμ για την επέκταση προς τον Πειραιά\nΣτην προμήθεια 25 νέων συρμών τραμ τα οποία θα καλύψουν τις ανάγκες που δημιουργούν οι επεκτάσεις του μέσου προς τον Πειραιά προχωρά η Αττικό Μετρό, η οποία είναι πλέον η υπεύθυνη εταιρεία για τα έργα του τραμ.\nΞήλωσαν το ATM αλλά δεν χώρεσε στο φορτηγάκι!\nΗ συγκλονιστική μαρτυρία οδηγού για το τροχαίο στην Υλίκη (video)\nΜαρτυρία οδηγού για το τροχαίο στην Υλίκη από LAMIASTARGR\nΣοκαρισμένη είναι η κα Μαργαρίτα Σκορδά, μια οδηγός που είχε το σοβαρό τροχαίο που έγινε το βράδυ της Παρασκευής στην Εθνική οδό Λαμίας – Αθηνών στην Υλίκη.\nΠράσινο φως για 17.500 προσλήψεις-εξπρές στην τοπική αυτοδιοίκηση από το Υπουργείο Εσωτερικών\nΒίντεο σοκ: Λαθρομετανάστες τρυπούν μόνοι τους τη βάρκα για να θεωρηθούν ναυαγοί\n31 Ιανουαρίου, 2014\tΚοινωνία\nΌλο και περισσότερα στοιχεία βλέπουν το φως της δημοσιότητας – έπειτα και την τελευταία τραγωδία στο Φαρμακονήσι, που στάθηκε αφορμή να χάσουν τη ζωή τους δώδεκα άτομα, ανάμεσά τους και παιδιά – με τον τρόπο φύλαξης των χωρικών υδάτων.\nΣυγκεκριμένα, σύμφωνα με βίντεο που παρουσιάζει το τηλεοπτικό κανάλι STAR, φαίνεται μία βάρκα γεμάτη από παράνομους μετανάστες να έχει περάσει τα σύνορα και να προσπαθεί να φθάσει σε ελληνικά παράλια.\nΝέες θέσεις εργασίας για εκπαιδευτικούς\n«Λατρεία» των Γερμανών για τα Ελληνικά προϊόντα\nΔωρεά φαρμάκων από τους Έλληνες ομογενείς της Αμερικής


"Σουρωτήρι" ο νέος ασφαλτοτάπητας του αυτοκινητοδρομίου Σερρών - Page 3 - Track Days / Πίστα - myBike.gr\nΑπό διπλανό forum\nΓια να ανασκουμπωνόμαστε ....\nΜε το καλό από Σεπτέμβρη και πάλι πάνω.... για να δούμε θα τα καταφέρουμε\nΧμ..... στρώσιμο ντάλα Αύγουστο. Ο Θεός βοηθός....................\nΕ καλα Πανο, τροποι υπαρχουν, σοβαροτητα να υπαρχει...\nΓιατι το στρωσιμο με τι συνθηκες πρεπει να γινει; Δεν ξερω, απλα ρωτω...\nΜε πρόλαβε ο Jose. Βλέπει τα μοτοφόρα νωρίτερα από μένα. :P\nΠρώτο καλοκαίρι με το GSXR και εκεί που έλεγα να πάω να γουστάρω, τώρα που θα έχω και άδειες, τώρα την ξανακλείνουν.\nΑς είναι καλό το αποτέλεσμα τουλάχιστον και θα πάμε Σεπτέμβρη.\nΕκεί έγκειται και η επίκληση του μεγαλοδύναμου Βίκτωρα. Τρόποι υπάρχουν και να στρώσεις άσφαλτο στο ταβάνι. Στην εφαρμογή είναι το πρόβλημα.\nΤο Σεπτέμβρη αν είναι έτοιμη θα θέλει και πάτημα να στρωθεί οπότε μας βλέπω για αργότερα...\nΜια χαρά θα είναι Αντώνη.\nΟ ασφαλτοτάπητας που βάλαν πέρσι από τις πρώτες μέρες μια χαρά ήταν.\nΔεν ξέρω βέβαια αν έχει να κάνει κάτι με την πατάτα που τελικά έγινε...\nΜπορεί γιατί κάτι άσχετοι λέγαν πως είναι καλή γιατί δεν τρώει λάστιχα\nΤο κράτημα ήταν εφάμιλο (μέχρι να αρχίσει να ξεφλουδίζεται) και η φθορά, κατά πολύ, λιγότερη.\nΤι έχουν τα έρμα και ψοφάνε? Οι "κανονικές" πίστες στο εξωτερικό τρώνε λάστιχα ή όχι?\nΔημοσιεύτηκε July 14, 2013\nΤρώνε και πολύ μάλιστα(Mugello) συνάρτηση τις πρόσφυσης που προσφέρουν\nΟπότε τέλος - θες πίστα? Πληρώνεις λάστιχα...\nΈτσι ακριβώς και όχι μόνο...\nKαμμια σχεση το Mugello με τις σερρες σε φθορα ελαστικων!\nΟι σερρες ετρωγαν το διπλασιο λαστιχο για τα ιδια πανω-κατω επιπεδα προσφυσης..\nH παλιά πίστα εννοείς προφανώς\nΓια αυτο και αν εχεις σχετικα καινουριο λαστιχακι,βαζεις ενα μεταχειρω με 80-100(τουλαχιστον για το Ερ) και κανεις και το χομπυ σου και τα λαστιχακια σου δεν κλαις...\nNαι,για την παλια λεω !\nΔεν κατέχω από Σέρρες αλλά είναι συγκρίσιμες οι ταχύτητες μέσα στη στροφή με το Μουτζέλο? Τα διαστήματα φρεναρίσματος ως προς απόσταση & ένταση? Λογικά το Μουτζέλο με τις κατηφόρες θα έχει πιο παρατεταμένα φρεναρίσματα και στις ανηφόρες πιο παρατεταμένα γκάζια υπό κλίση. Είναι συγκρίσιμες οι εν λόγω πίστες ή οι διαφορές χάραξης είναι αντίστοιχες του χάσματος Σερρών-Μεγάρων (<-σχεδόν πίστα κατά τη γνώμη μου).\nΕιναι συγκρισιμες μονο απ'την αποψη οτι κ οι δυο εχουν ροη κ λιγα σημεια με δυνατα φρενα.\nΤα Μεγαρα οσο κ αν φαινετε περιεργο σαν κατ'εξοχην stop 'n' go πιστα εχει περισσοτερα σημεια με δυνατα φρεναρισματα αναλογικα με το μηκος της.\nΚατα τ'αλλα το Μουτζελο ειναι σαφως πιο γρηγορη πιστα απ'τις σερρες με πολυ μεγαλυτερες ταχυτητες μεσα σε καποιες στροφες.\nΔημοσιεύτηκε August 26, 2013 (τροποποιήθηκε)\nμίλησα σήμερα το πρωί και δεν την έχουν παρατήσει ούτε μπαλώματα θα γίνουν,\nτην Πέμπτη έχουν το τελευταίο συμβούλιο για τις λεπτομέρειες\nκαι Δευτέρα ξεκινούν οι εργασίες του ξηλώματος του πάνω\nστρώματος του τάπητα με εκ νέου ασφαλτόστρωση.\nΠαράδοση σε τρεις εβδομάδες.\nΜάλλον το ΠΠΤ δεν το προλαβαίνουν.\nΑυτά και οτι νεότερο έχω ενημερώνω ξανά\nΤροποποιήθηκε August 26, 2013 από τον gkourv\nΧθες ξεκίνησαν τα έργα, 23.9 θα ανοίξει\nΓιώργη είναι σίγουρο αυτό;\nΓιατί σήμερα έμαθα ότι δεν άρχισε τίποτα. Η πηγή μου βέβαια δεν είναι και καμιά έμπιστη... Αλλά λέμε τώρα...\nΣε εκ νέου τηλ. επικοινωνία έμαθα ότι εχθές όντως δεν ξεκίνησαν αλλά σήμερα το πρωί άρχισαν να σκάβουν το πρώτο (που είναι και το προβληματικό, όπως λένε) στρώμα ασφάλτου. Μέχρι το τέλος της εβδομάδας θα το έχουν σκάψει όλο και θα στρώσουν 1-2 στροφές για δοκιμή λέει.\nΑν πάνε όλα καλά, την Δευτέρα ξεκινάνε να ασφαλτοστρώνουν όλο το μήκος της πίστας και 15-20 Σεπτέμβρη, άντε βαριά βαριά 25, με είπε, η πίστα θα είναι έτοιμη προς παράδοση.\nΓια να δούμε τι μας επιφυλάσει το Ελληνικό μας μέλλον λοιπόν.\nΔημοσιεύτηκε September 3, 2013 (τροποποιήθηκε)\nΜάλιστα είπαν ότι για να δοκιμάσουν την αντοχή του νέου τάπητα, θα επιστρατέψουν ειδικούς επαγγελματίες οδηγούς από το ΙΚΕΑ :mB_kalo_e:\nΤροποποιήθηκε September 3, 2013 από τον gkourv


Οδηγίες για τη διαδικτυακή συνεδρία – Τηλε-Δερματολογία\nΟδηγίες για τη διαδικτυακή συνεδρία\nΣτέλνετε email με 2 μακρινές και 2 κοντινές φωτογραφίες της βλάβης στο παρακάτω email.\nΗ σύνδεση στην πλατφόρμα πραγματοποίησης της συνεδρίας πρέπει να γίνει την ακριβή ώρα του ραντεβού. Ενδέχεται να καθυστερήσει η έναρξη της συνεδρίας για εύλογο χρονικό διάστημα. Σε αυτή την περίπτωση, στην πλατφόρμα Zoom θα μπείτε σε αναμονή. Σε περίπτωση που γίνει κλήση μέσω Viber ή Skype ο γιατρός ενδέχεται να ακυρώσει την κλήση σας και θα σας καλέσει εκείνος.\nΗ διαδικτυακή συνεδρία μπορεί να πραγματοποιηθεί μέσω της εφαρμογής Zoom.\nΠατήστε το στο Join Zoom Meeting (θα σας σταλεί με email)\nΑν έχετε εγκατεστημένη την εφαρμογή του zoom τότε θα συνδεθείτε αμέσως στο κανάλι του γιατρού.\nΑν δεν έχετε εγκατεστημένη την πλατφόρμα zoom τότε o παραπάνω σύνδεσμος θα σας επιτρέψει να κατεβάσετε τη εφαρμογή, να την εγκαταστήσετε (σε όποια συσκευή και αν βρίσκεστε) και έπειτα θα συνδεθείτε στο κανάλι.\nΣυνιστούμε αν δεν έχετε την εφαρμογή να κάνετε αυτή την διαδικασία νωρίτερα από το ραντεβού.\nΤην εφαρμογή Zoom μπορείτε να την βρείτε στον παρακάτω σύνδεσμο:\nΑν δεν λειτουργεί ο παραπάνω σύνδεσμος επικολλήστε τον παρακάτω στη γραμμή διεύθυνσης του προγράμματος περιήγησης που χρησιμοποιείτε (Google Chrome, Mozilla Firefox, Safari etc)\nMeeting ID: xxx (θα σας σταλεί με email)\nΠαρότι προτείνουμε το Zoom ως τη βέλτιστη εφαρμογή για την συνεδρία μας, σε περίπτωση κολλήματος μπορούμε να χρησιμοποιήσουμε τα παρακάτω.


La Liga 26-9: Εκπλήσσει η Θέλτα | Bet-planet.gr\nΑρχική > Άρθρα > La Liga 26-9: Εκπλήσσει η Θέλτα\nLa Liga 26-9: Εκπλήσσει η Θέλτα\nΙσπανία 25 Σεπτεμβρίου 2015\nΗ Θέλτα Βίγκο παραμένει η μεγάλη έκπληξη στην La Liga καθώς μεσοβδόμαδα κατάφερε να συνθλίψει την Μπαρτσελόνα και να περάσει στην 2η θέση του βαθμολογικού πίνακα, πίσω από την Ρεάλ Μαδρίτης.\nΡεάλ Μαδρίτης – Μάλαγα (19:00)\nΠαράδοση: Στις τελευταίες έξι συναντήσεις τους η Μάλαγα έχει μία νίκη, ενώ τις υπόλοιπες πέντε έχει επικρατήσει η Ρεάλ.\nΡεάλ Μαδρίτης (1η 13β.)\nΠροηγούμενο ματς: Επικράτησε εκτός έδρας με 2-1 της Αθλέτικ Μπιλμπάο και κατάφερε σημειώσει την πέμπτη σερί της νίκη.\nΑπουσίες: Παραμένουν εκτός Ντανίλο, Χάμες Ροντρίγκες και Γκάρεθ Μπέιλ, ενώ είναι αμφίβολος ο Σέρχιο Ράμος.\nBet info: Έχει 17 νίκες στα τελευταία 19 εντός έδρας ματς της.\nΜάλαγα (19η 2β.)\nΠροηγούμενο ματς: Ηττήθηκε με 1-0 από την Βιγιαρεάλ εντός έδρας και παρέμεινε χωρίς νίκη για πέμπτη φορά.\nΑπουσίες: Εκτός οι Καμάτσο, Φερέιρα και Σάντα Κρουζ.\nBet info: Δεν έχει σκοράρει σε κανένα από τα πέντε ματς του πρωταθλήματος.\nΑποδόσεις: 1.13 – 8.50 – 19.00 στον Stoiximan.\nΕκτίμηση: O Κριστιάνο Ρονάλντο δεν συνείσφερε πολλά στην αναμέτρηση με την Αθλέτικ Μπιλμπάο, ωστόσο, η Ρεάλ κατάφερε να πάρει τους πολυπόθητους τρεις βαθμούς που την έστειλαν και στην κορυφή του βαθμολογικού πίνακα. Αυτό έκανε ιδιαίτερα χαρούμενο τον Ράφα Μπενίτεθ καθώς αποδείχτηκε πως η ομάδα που έχει χτίσει είναι ικανή να νικήσει ακόμη και όταν ο σούπερ σταρ της ομάδας δεν βρίσκεται στην καλύτερη του μέρα.\nΑντίθετα, η Μάλαγα δεν έχει ακόμη καταφέρει να κερδίσει κάποια αγωνιστική έχοντας τρεις ήττες και δύο ισοπαλίες. Και σαν να μην έφτανε αυτό δεν έχει καταφέρει να πετύχει ακόμη κάποιο γκολ. Δικαιολογημένα λοιπόν ο άσος βρίσκεται σε χαμηλή απόδοση. Οι γηπεδούχοι χρειάζονται τους τρεις βαθμούς καθώς βρίσκονται σε ισοβαθμία με τις Θέλτα Βίγκο και Βιγιαρεάλ, αλλά χάρη στην διαφορά των γκολ καταλάμβάνουν την πρώτη θέση. Αξίζει το ρίσκο το N/G για την Μάλαγα που βρίσκεται σε απόδοση 1.80 στον Stoiximan.\nΕϊμπάρ – Θέλτα Βίγκο (23:00)\nΠαράδοση: Στις έξι πρόσφατες συναντήσεις τους σε όλες τις διοργανώσεις έχουν αναδειχθεί μία φορά ισόπαλες, άλλη μία έχει επικρατήσει η Θέλτα και τις υπόλοιπες τέσσερις η Εϊμπάρ.\nΕϊμπάρ (8η 8β.)\nΠροηγούμενο ματς: Ήρθε ισόπαλη 2-2 με την Λεβάντε εκτός έδρας.\nΑπουσίες: Συμπλήρωσε το όριο καρτών και δεν θα αγωνιστεί ο Εσκαλάντε, ενώ είναι τραυματίες οι Ραμί, Λούνα, Γκαγιόσο και Λίγιο\nBet info: Under έχει σημειωθεί στα τέσσερα από τα πέντε πρόσφατα ματς της.\nΘέλτα Βίγκο (2η 13β.)\nΠροηγούμενο ματς: Επικράτησε εντός έδρας με 4-1 της Μπαρτσελόνα και βρίσκεται σε ισοβαθμία στην κορυφή με Ρεάλ Μαδρίτης και Βιγιαρεάλ.\nΑπουσίες: Εκτός δράσης ο Ρουμπέν Μπλάνκο.\nBet info: 'Εχει πετύχει τουλάχιστον δύο γκολ στα τελευταία έξι ματς της.\nΕκτίμηση: Κανείς δεν περίμενε πως η Θέλτα θα έκανε τόσο δυναμικό ξεκίνημα στην φετινή σεζόν, πόσο μάλλον πως θα πετύχαινε τέσσερα γκολ και θα έπαιρνε τους τρεις βαθμούς από την περσινή πρωταθλήτρια Ισπανίας και Ευρώπης. Κι όμως αυτό είναι γεγονός, πράγμα που τους δίνει περισσότερη αυτοπεποίθηση.\nΑπό την άλλη, η Εϊμπάρ έχει τέσσερις αγωνιστικές χωρίς νίκη και έχει πολύ δύσκολη έργο απέναντι στην φορμαρισμένη Θέλτα. Αξίζει το ρίσκο το διπλό σε απόδοση 2.02 στον Stoiximan.\nΜπαρτσελόνα – Λας Πάλμας\nΣεβίλλη – Ράγιο Βαγεκάνο


H Αλίκη Βουγιουκλάκη στα γυρίσματα της ταινίας «Το δόλωμα» -Με μπικίνι στη Ρόδο | BOVARY\nH Αλίκη Βουγιουκλάκη στην ελληνική ταινία «Το δόλωμα»/Φωτογραφία: Finos Film\nΤο 1964 και για πέντε χρόνια η Αλίκη Βουγιουκλάκη είχε σταματήσει τη συνεργασία με την Finos Film.\nΤο συμβόλαιό της με την εταιρεία, όμως, την ανάγκασε να γυρίσει άλλη μια ταινία με τον Φίνο, το «δόλωμα». To τραγούδι και το χορευτικό της Αλίκης Βουγιουκλάκη το «Μου αρέσουν τα αγόρια» ήταν ιδέα της ίδιας, γιατί ήθελε να κάνει κάτι παρόμοιο με το «My heart belongs to Daddy» της Μέριλιν Μονρόε στην ταινία «Έλα να Αγαπηθούμε».\nΗ ταινία θεωρήθηκε προκλητική και τολμηρή για τα δεδομένα της εποχής, αλλά έσπασε τα ταμεία και σημείωσε μεγάλη εισπρακτική επιτυχία. Η ταινία έκοψε 557.302 εισιτήρια κατά την πρώτη της προβολή στους κινηματογράφους της Αθήνας και του Πειραιά, και ήρθε στην 2η θέση ανάμεσα στις 93 ελληνικές ταινίες που προβλήθηκαν την κινηματογραφική περίοδο 1964–65. Στο εξωτερικό η ταινία κυκλοφόρησε με τους αγγλικούς τίτλους «The bait» και «Ace of spades».\nΣτη λεζάντα της φωτογραφίας σημειώνεται: «Καλό Αύγουστο, ο αγαπημένος μήνας των Ελλήνων και της Αλίκης. Καλοκαίρι του 1964 σε διάλειμμα από τα γυρίσματα της ταινίας "Το δόλωμα" και πιο όμορφη από ποτέ, απολαμβάνει τις υπέροχες παραλίες της Ρόδου».\nΗ ανέμελη Αλίκη Βουγιουκλάκη στον Θεολόγο -Η σπάνια φωτογραφία από το 1989